PRITARTA

Kaišiadorių rajono savivaldybės administracijos

Švietimo, kultūros ir sporto skyriaus vedėjo

2023 m. rugpjūčio 30 d. įsakymu Nr.V1E-1061

PATVIRTINTA

Kaišiadorių r. Rumšiškių Antano Baranausko

gimnazijos direktoriaus

2023 m. rugpjūčio 31 d. įsakymu Nr. V-40

**KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS**

**2023-2024 ir 2024-2025 MOKSLO METŲ UGDYMO PLANAS**

**I SKYRIUS**

**BENDROSIOS NUOSTATOS**

1. Kaišiadorių r. Rumšiškių Antano Baranausko gimnazijos 2023-2024 ir 2025-2026 mokslo metų ugdymo planas (toliau – Gimnazijos ugdymo planas) parengtas vadovaujantis 2023-2024 ir 2024-2025 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 ,,Dėl 2023-2024 ir 2024-2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, ir kitais teisės aktais.
2. Gimnazijos ugdymo planas reglamentuoja pradinio, pagrindinio, vidurinio ugdymo programų (toliau – ugdymo programos) ir neformaliojo vaikų švietimo programų įgyvendinimą Kaišiadorių r. Rumšiškių Antano Baranausko gimnazijoje 2023-2024 ir 2024-2025 mokslo metais.
3. Gimnazijos ugdymo planas parengtas išanalizavus 2022-2023 m. m. ugdymo plano įgyvendinimo rezultatus, mokyklos veiklos įsivertinimo ir išorinio vertinimo duomenis, stebėsenos, mokinių pasiekimų ir pažangos vertinimo ugdymo procese informacija bei pasiekimų tyrimais:
   1. 2022-2023 mokslo metais Kaišiadorių r. Rumšiškių Antano Baranausko gimnazijoje pagal pradinio ugdymo programą mokėsi 182 mokinys, pagal pagrindinio ugdymo programą 247 mokiniai, pagal vidurinio ugdymo programą 53 mokiniai.
   2. Beveik visi (97,6 proc.) mokiniai pagal savo galimybes įgijo kompetencijas pagal pradinio, pagrindinio, vidurinio ugdymo programas ir perkelti į aukštesnes klases.
   3. 2022-2023 mokslo metų NMPP rezultatai:

|  |  |  |  |  |  |  |
| --- | --- | --- | --- | --- | --- | --- |
| Dalykas | 4 klasė | | | 8 klasė | | |
| Rezultato procentais vidurkis | Skirtumas nuo šalies | Skirtumas nuo savivaldybės | Rezultato procentais vidurkis | Skirtumas nuo šalies | Skirtumas nuo savivaldybės |
| Matematika | 63,1 | +1,2 | +10,2 | 49,4 | +0,7 | +5,9 |
| Skaitymas | 58,6 | -3,7 | +3,9 | 66,6 | -0,1 | +1,4 |

* 1. 2022-2023 mokslo metais pagrindinį išsilavinimą įgijo 32 mokiniai. Pagrindinio ugdymo pasiekimų patikrinimo (PUPP) rezultatai:

|  |  |  |
| --- | --- | --- |
|  | Lietuvių kalba | Matematika |
| Surinktų taškų vidurkis | Surinktų taškų vidurkis |
| Gimnazijoje | 49,4 | 21,5 |
| Šalyje | 46,9 | 21,9 |
| Pokytis (gimnazijos vidurkis lyginant su šalies vidurkiu) | +2,90 | -0,4 |

* 1. Pagrindinio ugdymo pasiekimų patikrinimo metu pagal mokymosi pasiekimų lygius pasiekusių mokinių dalis (proc.):

|  |  |  |  |  |  |  |
| --- | --- | --- | --- | --- | --- | --- |
|  | Lietuvių kalba | | | Matematika | | |
| Patenkinamas lygis | Pagrindinis lygis | Aukštesnysis  lygis | Patenkinamas lygis | Pagrindinis lygis | Aukštesnysis  lygis |
| Gimnazijoje | 19,35 | 54,83 | 22,58 | 48,38 | 25,8 | 6,45 |
| Šalyje | 21,8 | 60,8 | 13,3 | 27,6 | 35,4 | 11,8 |
| Pokytis (gimnazijos vidurkis lyginant su šalies vidurkiu) | -2,45 | -5,97 | +9,28 | +20,78 | -9,60 | -5,35 |

* 1. 2022-2023 mokslo metais beveik visi abiturientai (26) įgijo vidurinį išsilavinimą. Du mokiniai turėjo nepatenkinamus metinius įvertinimus, todėl jiems įteikti Mokymosi pasiekimų pažymėjimai. 26 mokiniams įteikti brandos atestatai. Lyginant 2021-2022 mokslo metų brandos egzaminų rezultatus pažymio vidurkis šiais mokslo metais yra aukštesnis (2022 m. – 47,95, o 2023 m. 51,79). 2022-2023 mokslo metų brandos egzaminų geriausi rezultatai:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil. Nr. | Abiturientas | Lietuvių kalba (gimtoji) | Užsienio kalba (anglų) | Matematika | Istorija | Biologija | Fizika | Chemija | Geografija | IT |
| 1 | X | 100 | 93 |  |  |  |  |  |  |  |
| 2 | X |  | 86 |  |  |  |  |  |  |  |
| 3 | X | 80 |  |  |  |  |  |  |  |  |
| 4 | X | 84 |  |  |  |  |  |  |  |  |
| 5 | X | 92 | 80 |  |  |  |  |  |  |  |
| 6 | X |  | 83 |  |  |  |  |  |  |  |
| 7 | X |  | 95 |  |  | 80 |  |  |  |  |
| 8 | X | 100 |  | 83 |  |  | 98 |  |  |  |
| 9 | X |  | 89 |  |  |  |  |  |  | 88 |
| 10 | X |  | 89 |  |  |  |  |  |  |  |
| 11 | X | 86 | 86 |  |  |  |  |  |  |  |

1. Gimnazijos ugdymo plano tikslas – nustatyti pradinio, pagrindinio ir vidurinio ugdymo programų įgyvendinimo principus, reikalavimus ir formuoti ugdymo turinį, organizuoti ugdymo procesą taip, kad kiekvienas mokinys pasiektų asmeninės pažangos, geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą.
2. Gimnazijos ugdymo turiniui formuoti ir įgyvendinti, ugdymo procesui organizuoti keliami šie uždaviniai:
   1. nustatyti pamokų skaičių, skirtą pradinio, pagrindinio ir vidurinio ugdymo programos įgyvendinimui;
   2. priimti konkrečius sprendimus ugdymo turiniui formuoti ir įgyvendinti, ugdymo procesui organizuoti pagal mokinių ugdymo(si) poreikius;
   3. gerinti lietuvių kalbos skaitymo suvokimo, rašymo ir matematinius gebėjimus, kaip esminę mokymosi strategiją.
   4. kurti mokymąsi skatinančias aplinkas, skatinti ugdymo proceso dalyvių sąveiką ugdymo(si) procese, siekiant kiekvieno mokinio asmeninės pažangos.
3. Ugdymo plane vartojamos sąvokos:
   1. **Dalyko modulis** – apibrėžta, savarankiška ir kryptinga ugdymo programos dalis.
   2. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.
   3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.
   4. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais.
   5. **Pamoka** – pagrindinė nustatytos trukmės nepertraukiamo mokymosi organizavimo forma.
   6. **Specialiosios pratybos** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.
   7. Kitos Gimnazijos ugdymo plane vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**GIMNAZIJOS UGDYMO PLANAS.** **RENGIMAS IR ĮGYVENDINIMAS**

1. Gimnazijoje vykdomų pradinio, pagrindinio ir vidurinio ugdymo programų įgyvendinimui rengiamas ugdymo planas. Ugdymo planas – tai ugdymo turinio įgyvendinimo, vadovaujantis susitarimais, bendrųjų ugdymo planų bendrosiomis nuostatomis ir bendrąjį ugdymą reglamentuojančiais kitais teisės aktais, aprašas. Ugdymo plane, pateikiami konkretūs ugdymo proceso organizavimo sprendimai Pradinio, Pagrindinio ir Vidurinio ugdymo bendrosioms programoms įgyvendinti.
2. Ugdymo planas parengtas darbo grupės, sudarytos gimnazijos direktoriaus 2023 balandžio 24 d. įsakymu Nr. V-23 “Dėl darbo grupės sudarymo 2022-2023 ir 2023-2024 mokslo metų ugdymo planui parengti”. Į ugdymo plano rengimą, grindžiamą demokratiškumo, subsidiarumo, prieinamumo, bendradarbiavimo principais, buvo įtraukti mokyklos administracijos atstovai, vaiko gerovės komisijos nariai, gimnazijos tarybos atstovai, mokytojai.
3. Darbo grupėje susitarta dėl gimnazijos ugdymo plano turinio, struktūros ir formos.
4. Rengiant ugdymo planą pagal galimybes buvo atsižvelgta į švietimo stebėsenos, mokinių pasiekimų ir pažangos vertinimo ugdymo procese duomenis ir informaciją, nacionalinių mokinių pasiekimų patikrinimo, pagrindinio ugdymo pasiekimų patikrinimo, egzaminų rezultatus bei gimnazijos veiklos išorinio vertinimo ir įsivertinimo duomenis.
5. Ugdymo plane numatomas ugdymo proceso organizavimas 2023–2024 ir 2024–2025 mokslo metams:
   1. 2023–2024 mokslo metais įgyvendinamos:
      1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7, 9 klasėse ir I, III gimnazijos klasėse;
      2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau kartu **–**2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8, 10 klasėse ir II gimnazijos klasėse, išskyrus Chemijos ir Fizikos bendrąsias programas 8 klasėje;
   2. 2024–2025 mokslo metais įgyvendinamos 2022 m. Pradinio, pagrindinio ir vidurinio ugdymo bendrosios programos visose klasėse.
6. Gimnazijoje susitarta dėl bendrųjų kalbos ugdymo reikalavimų (9 priedas).
7. Atsiradus ugdymo planuose nenumatytiems atvejams, gimnazija ugdymo proceso metu gali koreguoti gimnazijos ugdymo plano įgyvendinimą arba mokinio individualų ugdymo planą priklausomai nuo mokymo lėšų, išlaikydama minimalų pamokų skaičių dalykų bendrosioms programoms įgyvendinti.
8. Ugdymo plano rengimo grupė kas pusmetį (vasario mėn. ir birželio mėn.) peržiūri ugdymo planą ir esant reikalui jį koreguoja. Plano pakeitimai kiekvieną kartą derinami su gimnazijos taryba ir tvirtinami direktoriaus įsakymu, suderinus su Švietimo, kultūros ir sporto skyriumi.
9. Ugdymo planą tvirtina gimnazijos direktorius iki mokslo metų pradžios, suderinęs su gimnazijos taryba ir Kaišiadorių rajono savivaldybės administracijos Švietimo, kultūros ir sporto skyriumi.
10. Gimnazijos ugdymo planas viešai skelbiamas mokyklos interneto svetainėje.

**ANTRASIS SKIRSNIS**

**MOKSLO METŲ TRUKMĖ IR STRUKTŪRA**

1. Ugdymo organizavimas 1-4, 5-8, I-IV gimnazijos klasėse:
   1. 2023–2024 mokslo metų ugdymo proceso pradžia, pabaiga ir trukmė:

|  |  |  |  |  |
| --- | --- | --- | --- | --- |
| Klasė | Ugdymo proceso | | Ugdymo proceso trukmė | |
| Pradžia | Paskutinė ugdymo proceso diena | Savaičių skaičius | Dienų skaičius |
| 1-4 | 09 – 01 | 06-11 | 35 | 175 |
| 5-8, I-II | 06-26 | 37 | 185 |
| III | 06-18 | 36 | 180 |
| IV | 06-04 | 34 | 170 |

* 1. 2024–2025 mokslo metų ugdymo proceso pradžia, pabaiga ir trukmė:

|  |  |  |  |  |
| --- | --- | --- | --- | --- |
| Klasė | Ugdymo proceso | | Ugdymo proceso trukmė | |
| Pradžia | Paskutinė ugdymo proceso diena | Savaičių skaičius | Dienų skaičius |
| 1-4 | 09 – 02 | 06-12 | 35 | 175 |
| 5-8, I-II | 06-27 | 37 | 185 |
| III | 06-19 | 36 | 180 |
| IV | 06-05 | 34 | 170 |

* 1. Mokinių atostogos:

|  |  |  |  |  |
| --- | --- | --- | --- | --- |
| **Atostogos** | **2023-2024 m.m.** | | **2024-2025 m.m.** | |
| **Prasideda** | **Baigiasi** | **Prasideda** | **Baigiasi** |
| **Rudens** | 2023-10-30 | 2023-11-03 | 2024-10-28 | 2024-10-31 |
| **Žiemos (Kalėdų)** | 2023-12-27 | 2024-01-05 | 2024-12-27 | 2025-01-08 |
| **Žiemos atostogos** | 2024-02-19 | 2024-02-23 | 2025-02-17 | 2025-02-21 |
| **Pavasario (Velykų)** | 2024-04-02 | 2024-04-05 | 2025-04-22 | 2025-04-25 |
| **Vasaros**  **1-4 kl** | 2024-06-12 | 2024-08-30 | 2025-06-13 | 2025-08-31 |
| **5-8, I-II kl.** | 2024-06-27 | 2024-08-30 | 2025-06-30 | 2025-08-31 |
| **III kl.** | 2024-06-19 | 2024-08-30 | 2025-06-20 | 2025-08-31 |

* + 1. vasaros atostogos IV gimnazijos klasės mokiniams skiriamos pasibaigus švietimo, mokslo ir sporto ministro 2023-2024 m. m. ir 2024-2025 m. m. nustatytai brandos egzaminų sesijai;
    2. jeigu mokinių atostogų metu yra numatytas brandos egzaminas ar jo dalis, tarpinis patikrinimas, atostogų dienos, per kurias mokinys laiko brandos egzaminą ar jo dalį, tarpinį patikrinimą, perkeliamos į artimiausias ugdymo dienas.
  1. Gimnazijos IV klasės mokiniui, laikant pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių.
  2. Mokslo metai pagal pradinio, pagrindinio ir vidurinio ugdymo programas skirstomi pusmečiais (Gimnazijos tarybos 2023-06-23 posėdžio protokoliniu nutarimu Nr.4):
     1. iki pusmečio pabaigos fiksuojamas tarpinis dalyko įvertinimas - vedamas **signalinis pusmetis**. Vertinimas fiksuojamas Tamo dienyne. Iki signalinio pusmečio mokinys turi būti įvertintas ne mažiau dviem pažymiais.
     2. **2023 – 2024 mokslo metų pusmečių datos:**

|  |  |  |  |  |
| --- | --- | --- | --- | --- |
| Pusmetis | Klasės | Prasideda | Vedamas signalinis pusmetis iki | Baigiasi |
| pirmas | 1-8,I-IV | 2023-09-01 | 2023-11-17 | 2024-01-19 |
| antras | 1-4 | 2024-01-22 | 2024-04-19 | 2024-06-11 |
| 5-8, I-II | 2024-06-26 |
| III | 2024-06-18 |
| IV | 2024-06-04 |

* + 1. **2024 – 2025 mokslo metų pusmečių datos:**

|  |  |  |  |  |
| --- | --- | --- | --- | --- |
| Pusmetis | Klasės | Prasideda | Vedamas signalinis pusmetis iki | Baigiasi |
| pirmas | 1-8,I-IV | 2024-09-02 | 2024-11-30 | 2025-01-17 |
| antras | 1-4 | 2025-01-20 | 2025-04-18 | 2025-06-12 |
| 5-8, I-II | 2025-06-27 |
| III | 2025-06-19 |
| IV | 2025-06-05 |

* 1. Gimnazija dirba penkias dienas per savaitę.
  2. Ugdymo procesas gimnazijoje organizuojamas pamokų forma. Pamokų ir pertraukų laikas:

|  |  |  |  |
| --- | --- | --- | --- |
| **Pamoka** | **1\*klasės** | **2-4 klasės** | **5-8, I-IV klasės** |
| **1** | 8.30-9.05 | 8.30-9.15 | 8.30-9.15 |
| **2** | 9.25-10.00 | 9.25-10.10 | 9.25-10.10 |
| Pietų pertrauka |
| **3** | 10.30-11.05 | 10.20-11.05 | 10.20-11.05 |
| Judrioji pertrauka | Pietų pertrauka |
| **4** | 11.40-12.15 | 11.40-12.25 | 11.15-12.00 |
| Pietų pertrauka |
| **5** | 12.25-13.00 | 12.35-13.20 | 12.35-13.20 |
| **6** |  | 13.30-14.15 | 13.30-14.15 |
| **7** |  |  | 14.25-15.10 |
| **8** |  |  | 15.20-16.05 |

\*1 klasėse pamokos metu daromos 10 min. pedagoginės pertraukėlės, ugdomos veiklos trukmė - 35 min.

1. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai mokykloje ir kt.), koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis. Ugdymo organizavimo tvarka, esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, nustatyta gimnazijos ugdymo plano 14 priede.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

1. Ugdymo plane dalyko turinys ir pamokų skaičius pateikiamas vieneriems mokslo metams. (7a, 7b, 7c, 7d, 7e priedai).
2. **Ugdymo turinio planavimas.**
   1. Pagrindinės ugdymo turinio planavimo formos – mokytojų parengti ilgalaikiai planai, pasirenkamųjų dalykų ir dalykų modulių (jei nėra parengtų bendrųjų programų), neformaliojo vaikų švietimo programos. Klasės vadovo veiklos planai 1-4 klasės rengiami pusmečiui, 5-8, I-IV kl.- mėnesiui. Individualizuotos ir pritaikytos programos specialiųjų ugdymosi poreikių turintiems mokiniams rengiamos pusmečiui.
   2. Mokytojas dalyko turinį planuoja pagal gimnazijos ugdymo plane nurodytą dalyko programai skirtą valandų (pamokų) skaičių, pritaikydamas ugdymo turinį taip, kad kiekvienas mokinys būtų ugdomas pagal savo poreikius ir išgales kaip asmenybė, kad įgytų žinių ir kompetencijų, būtinų tolesniam mokymuisi ir gyvenimui visuomenėje.
   3. Dalykų ilgalaikiai planai rengiami pagal gimnazijoje priimtą formą (2 priedas) ir įkeliami į dokumentų saugyklą e. dienyne. Planus taip pat rekomenduojama įkelti į **virtualią mokymosi aplinką Moodle.**
   4. Planuose turi būti numatytas pamokų rezervas, atsižvelgiant į skiriamų savaitinių pamokų skaičių. (pvz. 3 pamokų rezervas turintiems 1-2 savaitines pamokas; 6-8 pamokų, turintiems 4-5 savaitines pamokas).
   5. Detaliuosius planus rašo:
      1. kiekvienas mokytojas turintis mažesnį kaip trejų metų pedagoginį darbo stažą;
      2. mokytojas turintis problemų ugdymo veikloje, direktoriui, direktoriaus pavaduotojams nustačius;
      3. kiti mokytojai gali prisitaikyti ir naudoti mokytojų knygose, vadovėliuose ar kt. informaciniuose leidiniuose pateiktais detaliaisiais planais.
   6. Dieninius pamokų planus mokytojas rašo savo nuožiūra.
   7. Ilgalaikiai planai, pasirenkamųjų dalykų ir dalykų modulių, neformaliojo vaikų švietimo programos esant poreikiui aptariamos dalykų mokytojų grupėse iki rugsėjo 15 d.
   8. Klasių vadovų veiklos planai 1-4 kl. aptariami iki rugsėjo 15 d. Aptarime dalyvauja klases kuruojantis vadovas.
   9. Klasių vadovų veiklos planai 5-8, I-V kl. rengiami mėnesiui iki einamojo mėnesio paskutinės dienos.
   10. Pasirenkamųjų dalykų ir dalykų modulių programas, neformaliojo vaikų švietimo programas tvirtina gimnazijos direktorius iki rugsėjo 9 d.
   11. Individualizuotos ir pritaikytos programos aptariamos Vaiko gerovės komisijos posėdyje iki rugsėjo 20 d., pirmą kartą mokiniui paskirtos – per 2 savaites nuo mokytojo parengtos programos gavimo. Kai mokiniui skiriama ugdyti pagal individualizuotą ar pritaikytą programą pirmą kartą, mokytojas programą parengia per dvi savaites ir teikia Vaiko gerovės komisijai aptarti.
   12. Ugdymo turinio planavimo ir įgyvendinimo stebėseną vykdo mokomuosius dalykus kuruojantis vadovas.
3. Be privalomų mokytis dalykų, mokinys papildomai gali pasirinkti mokytis gimnazijos siūlomus mokymosi poreikius atitinkančius dalykų modulius, pasirenkamuosius dalykus. (15 priedas). Mokinio pasirinktiems papildomiems dalykams mokytis, projektiniams darbams vykdyti panaudojamos pamokos, skirtos mokinio mokymosi poreikiams tenkinti.
4. **Į gimnazijos ugdymo turinį 2023-2024 m.m. integruojama:**
   1. **Sveikatos ir lytiškumo ugdymo bei rengimo šeimai bendroji programa**, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“, įgyvendinama 2, 4, 6, II ir IV klasėse. Integruojama į dalykų (pasaulio pažinimo, fizinio ugdymo, chemijos, biologijos, geografijos, lietuvių kalbos, etikos, tikybos, technologijų) ugdymo turinį, klasės vadovo, socialinio pedagogo, psichologo, pažintinę ir kultūrinę, neformaliojo vaikų švietimo veiklas. (3a priedas):
      1. organizuojami kryptingi sveikos gyvensenos, sveikatos saugojimo ir stiprinimo renginiai („Sveika mityba“, „Ką daryti, kad būtum sveikas?”, „Higiena ir jos svarba sveikatai“ „Visa tiesa apie...“, „Žmogaus imunitetas ir jo stiprinimas“, „Sveika gyvensena“, „Draugystės savaitė“, „Tylos akcija“, „Vandens diena“ „Sporto šventė“, „Saugi vasarėlė‘ ir kt. ), kurie apima paskaitų-diskusijų, konkursų, parodų, akcijų bei kitokių veiklų ciklą mokiniams. Šie renginiai vykdomi pamokų ir pertraukų metu;
      2. Pirmų klasių mokiniams kiekvieną dieną organizuojama papildoma judrioji pertrauka.
      3. 2-3 klasių mokiniams organizuojamos plaukimo pamokos.
      4. 5-8, I-IV kl. mokiniai turi galimybę prieš pamokas ir pertraukų metu žaisti stalo tenisą arba tinklinį.
   2. **Profesinis orientavimas** mokykloje vykdomas remiantis “Profesinio orientavimo tvarkos aprašu” patvirtintu Lietuvos Respublikos Vyriausybės 2022 m. rugpjūčio 24 d. nutarimu Nr. 847 ir gimnazijos profesinio orientavimo specialisto sudarytu veiklos planu. Profesinio orientavimas vykdomas:
      1. 1-8 klasėse integruojant į klasės vadovo veiklas ir mokomuosius dalykus (3b priedas);
      2. I-IV klasėse integruojama į klasės vadovo, psichologo, socialinio pedagogo, kultūrinę-pažintinę veiklas, į mokomųjų dalykų programas (biologijos, IT, chemijos, fizikos, dorinio ugdymo) (1b,3b priedai) bei teikiant individualias profesinio orientavimo specialisto konsultacijas.
      3. Organizuojamos ekskursijos, susitikimai su skirtingų profesijų atstovais, praktiniai užsiėmimai įmonėse, įstaigose ar virtualioje erdvėje, dalyvavimas projektuose, konferencijose, renginiuose, savanorystė ir kitos veiklos už mokyklos ribų.
   3. **Etninės kultūros ugdymas vykdomas**: 2, 4 kl. integruojant į mokomuosius dalykus (pasaulio pažinimo, lietuvių kalbos, muzikos, dailės, šokio), neformaliojo vaikų švietimo užsiėmimuose ir klasės vadovo veikloje (3c priedas). 6, 8, II, IV kl. - integruojant į mokomuosius dalykus (istorijos, etikos, lietuvių kalbos, muzikos, technologijų, dailės, geografijos, fizinio ugdymo), klasės vadovo veiklas, gimnazijos renginius (3c priedas);
   4. **Žmogaus saugos bendroji programa,** patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, vykdant pradinio ugdymo programą 2, 4, 6, 8 klasėse integruojama į mokomuosius dalykus ir klasių vadovo veiklą (3d, 3e priedas);
   5. **Informacinių technologijų** ugdymo turinys taikomas visų dalykų pamokose, atsižvelgus į jų specifiką bei mokinių amžių. 1-4 klasėse informacinių komunikacinių technologijų pagrindų mokoma per visus mokomuosius dalykus. Pradinių klasių mokytojai turi galimybę dalykų pamokas vesti kompiuterių klasėje arba gimnazijos bibliotekoje-informaciniame centre. 1-2 kl. Informatikai mokyti skiriama po 1 val. iš poreikiams tenkinti skirtų valandų. 8 klasėje informacinių technologijų mokoma integruojant į mokomuosius dalykus pagal direktoriaus įsakymu patvirtiną grafiką.
   6. II gimnazijos klasėje **13 laisvės kovų istorijai skirtų valandų** integruojama į pilietiškumo pagrindų, istorijos ir lietuvių k. mokymą. (3g priedas).
   7. **Antikorupcijos ir ekonominio verslumo ugdymo programa** integruojama į mokomuosius dalykus (dorinio ugdymo, lietuvių kalbos, istorijos, pilietinio ugdymo, ekonomikos ir matematikos) (3f priedas). Dalyvaujama renginiuose, projektuose, į gimnaziją kviečiami svečiai galintys papasakoti vaikams apie šias temas.
   8. **Nacionalinio saugumo ir krašto gynybos programa** 2023-2024 m.m. yra integruojama į istorijos, geografijos, pilietinio ugdymo temas ir per neformaliojo ugdymo ‚,Jaunųjų šaulių“ būrelio veiklas. 2024–2025 mokslo metais integruoto turinio pilietiškumo ir gynybos įgūdžių formavimo integruotą veiklą I gimnazijos klasių mokiniams vykdo Lietuvos šaulių sąjunga. Integruotai ugdymo veiklai įgyvendinti skiriamos 3 ugdymo dienos per mokslo metus.
   9. Integruojamos programos įgyvendinamos pagal parengtus programų integravimo planus (3a, 3b, 3c, 3d, 3e, 3f, 3g priedai) ir numatomos dalykų ilgalaikiuose planuose.
   10. 5-8 ir I-IV gimnazijos klasių integruojamų dalykų pamokų turinys dienyne įrašomas tų dalykų apskaitai skirtuose puslapiuose (jei pamokoje dirba du ir daugiau mokytojų), 1-4 klasių dienyne įrašoma savaitės ugdomosios veiklos lentelės bendrosiose pastabose.
5. **Gyvenimo įgūdžių ugdymas gimnazijoje:**
   1. 1, 3 kl. gyvenimo įgūdžių bendroji programa įgyvendinama integruojant į klasės vadovo veiklą ir mokomuosius dalykus;
   2. 2, 4 kl. įgyvendinama socialinius – emocinius įgūdžius lavinanti ir smurto prevencinė programa „Antras žingsnis“, integruojant į klasės vadovo veiklą;
   3. 1-8, I-II kl. įgyvendinama patyčių prevencijos programa „Olweus“, integruojant į klasės vadovo veiklą.
   4. 5, 7, I klasėse gyvenimo įgūdžių programa įgyvendinama “Gyvenimo įgūdžių” mokomojo dalyko pamokose.
   5. 6, 8 kl. įgyvendinama ilgalaikė socialines ir emocines kompetencijas ugdanti prevencinė programa LIONS QUEST ,,Paauglystės kryžkelė“, o II, IV – LIONS QUEST programa „Raktas į sėkmę“, integruojant į klasės vadovo, socialinio pedagogo ir psichologo veiklas.
6. **Kultūrinė, pažintinė, edukacinė, socialinė ir pilietinė veikla:**
   1. pažintinei, kultūrinei veiklai per mokslo metus skiriama nuo 7 iki 11 ugdymo proceso dienų (1 diena 1-4 kl. atitinka 4 val., 5-8, I-IV kl. – 4/5 val.). Šios dienos įskaičiuojamos į mokymosi dienų skaičių. Šios veiklos mokiniams yra privalomos. Jos organizuojamos nuosekliai per mokslo metus (1a, 1b);
   2. Pamokos gali būti organizuojamas ne tik mokykloje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus:
      1. tiesiogiai siejant dalyko mokymosi turinį, ugdomas kompetencijas su ne mokyklos mokymosi aplinka. Planuojant mokymąsi kitose aplinkose, mokytojų taryboje susitarta dėl mokymosi periodiškumo (nerečiau kaip kas mėnesį), išvykų fiksavimo ir organizavimo tvarkos;
      2. pritaikant pamokų tvarkaraštį ugdymo procesui organizuoti ne mokykloje, lanksčiai jį keičiant, siekiama užtikrinti, kad dalies mokinių mokymasis ne mokykloje nesutrikdytų įprasto ugdymo proceso;
   3. siekiant laiku informuoti mokyklos bendruomenę apie planuojamas organizuoti mokykloje veiklas, padėti mokytojams ir mokiniams planuoti savo kasdienę veiklą, sukurtas ir metų eigoje papildomas **ugdymo proceso organizavimo mokykloje kalendorius**, kurį sudaro planuojami gimnazijoje renginiai ir kitos veiklos, jų išdėstymas laiko juostoje (1c).
7. **Socialinė-pilietinė veikla**:
   1. Mokiniams, kurie mokosi. pagal pagrindinio ugdymo programą (5-8, I-II,III klasėse) socialinė-pilietinė veikla yra privaloma. Jai skiriama:

24.1.1. 6, 8, II klasėse 10 valandų per mokslo metus, ne mažiau nei 5 valandas skiriant gimnazijos bendruomenei;

24.1.2. 5, 7, I klasėse 20 valandų per mokslo metus, ne mažiau nei 5 valandas skiriant gimnazijos bendruomenei;

24.1.3 III-IV klasėse ne mažiau nei 70 valandos per dvejus mokslo metus, iš kurių ne mažiau 40 valandų III klasėje.

* 1. Socialinė veikla organizuojama vadovaujantis Bendrųjų ugdymo planų 9 priedu (11 priedas).
  2. Rekomenduojamos socialinės-pilietinės veiklos kryptys: savanorystė, socialinė (pedagoginės pagalbos) veikla, ekologinė veikla, veikla gimnazijoje ir kt. (11a priedas).
  3. Socialines-pilietines veiklas mokiniai planuoja ir atlieka savarankiškai.
  4. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.
  5. Veiklos apskaitos vykdymui, mokinys privalo šios veiklos apskaitos lapus pateikti atsakingam asmeniui, kuris po įvykdytos veiklos parašo valandas ir pasirašo lape.
  6. Socialinės-pilietinės veiklos kontrolę vykdo klasės auklėtojas, kuris iki kiekvieno mėnesio 10 dienos mokinio įvykdytas veiklas fiksuoja e. dienyne.
  7. Mokinio socialinė-pilietinė veikla pasibaigus mokslo metams vertinama ,,įskaityta“ arba ,,neįskaityta“.

1. **Neformaliojo vaikų švietimo organizavimas gimnazijoje:**
   1. Neformaliojo vaikų švietimo programos rengiamos atsižvelgiant į Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1214 patvirtintą Bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašą.
   2. Neformaliojo švietimo veikla gimnazijoje vykdoma pasirenkant optimaliausią aplinką, kuri padeda įgyvendinti neformaliojo švietimo tikslus (sporto aikštynas, sporto salė, muzikos kabinetas, dailės studija, teatro studija, informacinių technologijų kabinetas, mokyklos muziejus, Rumšiškių kultūros centro salė, Lietuvos liaudies buities muziejus, Jono Aisčio muziejus ir kt.).
   3. Mokslo metų pabaigoje tiriamas neformaliojo švietimo poreikis. Atsižvelgiant į poreikį, rengiamos neformaliojo švietimo programos.
   4. Neformaliojo vaikų švietimo programas gimnazijoje vertina 5 narių komisija, atsižvelgdama į ugdymo koncentrus, klasių komplektų skaičių, neformaliojo ugdymo organizavimo tradicijas, tikslingumą ir finansines galimybes. Neformaliojo švietimo programos skelbiamos gimnazijos oficialiame tinklalapyje ir mokyklos facebook grupėje iki rugsėjo 1 d.
   5. Neformaliojo vaikų švietimo programas mokiniai renkasi laisvai nuo rugsėjo 1 d. – iki 14 d. Neformaliojo švietimo būrelių pasiūla (4a priedas).
   6. Neformaliojo švietimo grupėje mokinių skaičius gimnazijoje yra ne mažesnis kaip 10 mokinių. (Gimnazijos tarybos 2023-06-23 posėdžio protokoliniu nutarimu Nr 4).

**KETVIRTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

1. Mokiniui mokymosi krūvis per savaitę esant galimybei yra paskirstomas proporcingai. Vadovaujantis Higienos norma mokykloje ugdymo procesui organizuoti sudaromas tvarkaraštis.
2. Siekiant tausoti mokinių sveikatą, gimnazijoje direktoriaus pavaduotojai ugdymui vykdo mokinių mokymosi krūvio stebėsena:
   1. Mokiniams per dieną skiriamas ne daugiau kaip vienas kontrolinis darbas. Apie kontrolinį darbą mokiniai elektroniniame dienyne informuojami ne vėliau kaip prieš savaitę. Kontroliniai ar kiti atsiskaitomieji darbai negali būti rašomi po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, turi būti numatytas pakankamas laikas jiems pasirengti.
   2. Mokytojai užtikrina, kad namų darbai atitiktų mokinio galias, būtų naudingi grįžtamajai informacijai apie mokinio mokymąsi gauti, tolesniam mokymuisi, nebūtų užduodami atostogoms, nebūtų skiriami dėl įvairių priežasčių neįvykusių pamokų turiniui įgyvendinti.
   3. Pradinio ugdymo pirmos klasės mokiniams namų darbai neskiriami.
   4. Mokiniai, kurie mokosi pagal pradinio, pagrindinio ugdymo programas ir negali tinkamai atlikti namų darbų dėl įvairių priežasčių namuose, sudaromos sąlygos po pamokų lankyti gimnazijoje trumpalaikes dalykų konsultacijas, gimnazijos namų darbų ruošos centrą arba Rumšiškių dienos centrą.
3. Mokymosi pagalbai teikti 1-4, 5-8, I-IV klasėse skiriamos trumpalaikės konsultacijos. Trumpalaikių konsultacijų (trumpesnių už pamokos trukmę) dažnumas priklauso nuo mokantis kylančio mokymosi poreikio. Jos neįskaitomos į mokinio mokymosi krūvį.
4. Mokinys, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas.
5. Mokiniui pageidaujant, jeigu jis yra einamųjų metų nacionalinių ar tarptautinių olimpiadų, konkursų prizininkas, jis gali būti atleistas nuo dalyko dalies ar visų pamokų lankymo. Mokiniui pateikus prašymą mokyklos vadovui, mokyklos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymą. Mokinio nerekomenduojama atleisti nuo visų ar dalies pamokų lankymo to dalyko, kurio mokinys laikys nacionalinį mokinių pasiekimų patikrinimą, pagrindinio ugdymo pasiekimų patikrinimą ar brandos egzaminą.
6. Mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.
7. Mokiniai, besimokantys arba baigę formalųjį švietimą papildančią ugdymo ar neformaliojo vaikų švietimo programą (muzikos, dailės, menų, sporto ir kitas), kurios turinys yra artimas ar tapatus dalyko bendrajai programai, tėvų prašymu (iki 14 metų) arba turėdami tėvų rašytinį sutikimą (nuo 14 metų) direktoriaus įsakymu atleidžiami nuo muzikos, dailės, fizinio ugdymo pamokų (ar jų dalies) lankymo:
   1. kai dalyko mokytojui pateikia neformaliojo vaikų švietimo programą, pagal kurią mokinys mokosi, ar nuorodą į ją arba formalųjį švietimą papildančio ugdymo programos, pagal kurią mokosi, turinį;
   2. dalyko mokytojui įvertinus neformaliojo vaikų švietimo programų turinį ir patvirtinus, kad neformaliojo vaikų švietimo programos turinys atitinka su Bendrųjų programų turinį;
   3. kai muzikos, dailės, fizinio ugdymo pamokos tvarkaraštyje yra pirmutinės arba paskutinės (išimtinais atvejais prieš arba po ilgosios pertraukos);
   4. kai muzikos, dailės, fizinio ugdymo pamokos metu vyksta užsiėmimai muzikos, menų, sporto mokyklose (2023-06-23 posėdžio protokoliniu nutarimu Nr.4);
   5. dalykų vertinimai, gauti pagal neformalųjį švietimą papildančias programas konvertuojami į pažymį pagal dešimtbalę vertinimo skalę arba lygį (pradiniame ugdyme);
8. Mokinys, atleistas nuo kurių nors menų, fizinio ugdymo ar kitų sričių dalykų pamokų, jų metu gali užsiimti kita veikla arba mokytis individualiai. Gimnazija užtikrina nuo pamokų atleistų mokinių saugumą ir užimtumą. Jeigu šios pamokos pagal pamokų tvarkaraštį yra pirmosios ar paskutinės, mokiniai gali į mokyklą atvykti vėliau arba išvykti anksčiau, atvykusieji į mokyklą laisvą laiką gali leisti bibliotekoje, o fizinio ugdymo pamokų metu gali būti mokytojo pagalbininku.

**PENKTASIS SKIRSNIS**

**MOKYMOSI PAGALBOS TEIKIMAS**

1. Gimnazija sudaro sąlygas kiekvienam mokiniui mokytis pagal jo gebėjimus ir siekti kuo aukštesnių pasiekimų.
2. Už mokinių, kuriems kyla mokymosi sunkumų, ugdymo organizavimą atsakingas direktoriaus pavaduotojas ugdymui (pagal kuruojamas klases).
3. Siekiant laiku identifikuoti mokinius, kuriems kyla mokymosi sunkumų, gimnazijoje organizuojami Apvaliojo stalo susirinkimai, kuriuose dalyvauja administracijos atstovai, klasių vadovai, tose klasėse dėstantys mokytojai, socialinis pedagogas, psichologas, specialusis pedagogas. Susirinkimų metu mokytojai dalijasi informacija apie mokinių pasiekimus bei priima sprendimus ir rekomendacijas.
4. Tėvams sutikus, mokiniams, kuriems reikalinga sisteminė ugdymo(si) pagalba, skiriami kuratoriai. Tėvai, kartu su mokiniu pasirašo susitarimą dėl mokinio pažangos gerinimo.
5. Kuratoriaus teikiama pagalba: kartą per savaitę susitikdamas su kuruojamu mokiniu ir atsižvelgdamas į individualius mokinio poreikius kartu su mokiniu numato jo pažangos gerinimo būdus; pusmečio ir metų pabaigoje informuoja tėvus apie vaiko padarytą pažangą ir susitaria dėl tolesnio pagalbos teikimo; kas mėnesį Apvaliojo stalo susitikimų metu aptaria pagalbos veiksmingumą, teikia siūlymus dėl tolimesnės pagalbos.
6. Vaiko gerovės komisija apsvarsčiusi mokytojų siūlymus teikia dėstantiems mokytojams rekomendacijas dėl pagalbos teikimo ir stebi bei analizuoja pagalbos poveikį mokiniui.
7. **Mokymosi pagalba teikiama mokiniams, nepasiekusiems patenkinamo lygio 1-4 kl., patenkinamo įvertinimo 5-8, I-II kl. arba** **nepasiekus patenkinamo pasiekimų lygmens patikrinimuose:**
   1. atliekant dalyko nepatenkinamo įvertinimo arba nepasiekto patenkinamo lygmens analizę (mokytojo ir mokinio nuomone) ir sudarant individualaus mokymosi pasiekimų gerinimo planą. (18 priedas, 19 priedas);
   2. integruojant į mokymo ir mokymosi procesą. Tokiu atveju mokymosi pagalbą mokiniui suteikia jį mokantis mokytojas, individualizuodamas mokymo(si) užduotis, taikydamas metodikas, atsižvelgdamas į mokinio mokymosi stilių bei jo gebėjimus;
   3. skiriamos ilgalaikės arba trumpalaikės konsultacijos:
      1. mokiniams, kurie nepasiekia bendrojoje programoje numatyto patenkinamo lygio, mokytojo siūlymu ir Vaiko gerovės komisijos pritarimu sudaromos sąlygos išlyginti mokymosi spragas, skiriant privalomas trumpalaikes konsultacijas. Apie skirtas konsultacijas klasės auklėtojas informuoja tėvus (globėjus, rūpintojus);
      2. nepasiekusiam patenkinamo pasiekimų lygmens patikrinimuose mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai mokykla informuoja tėvus (globėjus, rūpintojus). Mokinio praleistos konsultacijos nėra kompensuojamos.
      3. atsižvelgiant į nacionalinio pasiekimų patikrinimo rezultatus ir metinius įvertinimus 3–8, I-II klasių mokiniams lietuvių kalbos ir matematikos, 5–8, I-II kl. ir anglų kalbos mokymui(si) skiriami spragų šalinimo moduliai, skiriant po vieną papildomą valandą iš valandų skirtų ugdymosi poreikiams tenkinti, sudarant dalykų laikinąsias grupes;
      4. trumpalaikės konsultacijos skiriamos mokiniams, dėl ligos nelankiusiems mokyklos daugiau kaip 2 savaites, gavusiems kelis iš eilės nepatenkinamus kurio nors dalyko įvertinimus;
8. Siekiant padėti mokiniui sėkmingai mokytis, gimnazijoje ugdymas individualizuojamas sudarant mokinio individualų planą. Individualiu ugdymo planu siekiama padėti mokiniui planuoti, kaip pagal savo išgales pasiekti aukštesnių ugdymo(si) pasiekimų, ugdyti asmeninę atsakomybę, dėl sąmoningo mokymosi gebėjimo įgyvendinti išsikeltus tikslus.
9. **Individualaus ugdymo planas sudaromas** mokiniui, kuris:
   1. mokosi pagal vidurinio ugdymo programą. Kiekvienas mokinys, kuris mokosi pagal vidurinio ugdymo programą, pasirengia individualų ugdymo planą dvejiems metams (8 priedas). Planui parengti organizuojami susitikimai su būsimų trečiųjų gimnazijos klasių mokiniais ir jų tėvais. Mokiniai rengia nustatytos formos individualius ugdymo planus, kuriuos gimnazijos ugdymo plano rengimo grupė derina su gimnazijos galimybėmis ir skirtomis mokinio krepšelio lėšomis. Individualaus mokinio plano turinį lemia artimiausi ir tolesni mokinio ugdymosi tikslai ir būdai jiems pasiekti. Pagal mokinių individualius ugdymo planus sudaromos laikinosios grupės dalykams mokyti;
   2. atvykęs mokytis iš užsienio (19 priedas);
   3. turi specialiųjų ugdymosi poreikių (17 priedas);
   4. nedaro pažangos, mokymosi pasiekimų lygis (vieno ar kelių dalykų) žemesnis, nei numatyta Pradinio ugdymo bendrosiose programose ar Pagrindinio ugdymo bendrosiose programose (19 priedas);
   5. nepasiekė patenkinamo lygio nacionalinio pasiekimų patikrinimo metu (19 priedas);
10. Mokiniui, kuris mokosi pagal pradinio, pagrindinio ugdymo programą, individualus ugdymo planas, padedantis taisyti turimas spragas ir stebėti mokinio pažangą, sudaromas ir įgyvendinamas bendradarbiaujant mokytojams, mokiniams, mokinių tėvams, gimnazijos vadovams ir švietimo pagalbos specialistams (specialiajam pedagogui, psichologui).
11. Individualiai ar mokinių grupei tam tikriems tikslams pasiekti (pasiekimų skirtumams mažinti, gabumams plėtoti, skirtingoms mokymosi strategijoms įgyvendinti) ugdymo turinys diferencijuojamas:
    * 1. I-II gimnazijos klasėse lietuvių (gimtosios) kalbos, užsienio (anglų) kalbos ir matematikos pamokoms mokiniai diferencijuojami sudarant laikinąsias grupes pagal gebėjimus atsižvelgiant į konkretaus dalyko metinius įvertinimus;
      2. IV gimnazijos klasėse lietuvių kalbos ir literatūros mokymui mokiniai pasirinkę išplėstinį dalyko kursą diferencijuojami sudarant laikinąsias grupes pagal turimus gebėjimus ir poreikius, kai klasėje mokosi 25 ir daugiau mokinių. Pirmosios užsienio (anglų) kalbos mokymui – pagal siekiamą kalbos mokėjimo lygį;
12. 5-8 klasėse lietuvių kalbos ir matematikos 1 modulio pamokoje mokiniai diferencijuojami sudarant laikinąsias grupes pagal gebėjimus atsižvelgiant į konkretaus dalyko metinius įvertinimus. Mokymosi pagalbos veiksmingumas analizuojamas ir kompleksiškai aptariamas su administracija, mokytojais ir pagalbos specialistais du kartus per mokslo metus (birželio ir sausio mėn.).
13. Atsižvelgiant į gimnazijos finansines galimybes, mokiniams, demonstruojantiems aukščiausio lygmens pasiekimus, yra skiriamos trumpalaikės konsultacijos olimpiadoms ir konkursams pasiruošti, sudaromos 5-6, I-II klasėse lietuvių kalbos ir literatūros, matematikos 4b,6,7,8, I-II klasėse ir anglų kalbos laikinosios grupės mokiniams pasiekusiems pagrindinio ir aukštesniojo lygmens pasiekimus.
14. Siekiant gerinti mokinio pažangą Gimnazijoje organizuojami tėvų vakarai (du kartus per metus), kurių metu yra taikoma trišalių pokalbių metodika (mokinys – tėvai – mokytojas).
15. **Mokinių mokymosi pasiekimų ir pažangos vertinimas** yra gimnazijos ugdymo turinio dalis ir dera su keliamais ugdymo tikslais. Vertinant mokinių pasiekimus ir pažangą, vadovaujamasi Pradinio, pagrindinio ir vidurinio ugdymo programų aprašu, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą bei gimnazijoje priimta mokinių pasiekimų ir pažangos vertinimo tvarka (5 priedas).
16. Mokinio individuali pažanga stebima, įgyvendinant Ugdymo(si) pagalbos, individualios pažangos stebėjimo, fiksavimo modelį.
17. Mokinių pažangos ir pasiekimų vertinimo tvarka skelbiama gimnazijos internetinėje svetainėje adresu <https://www.baranausko.kaisiadorys.lm.lt/>..
18. Mokslo metų pradžioje dalykų mokytojai supažindina mokinius su parengtomis dalykų vertinimo normomis.
19. Gimnazija nuolat informuoja mokinių tėvus (globėjus, rūpintojus) apie mokinių mokymosi pasiekimus šiais būdais: pateikia informaciją e.dienyne, per tėvų susirinkimus, individualius ir telefoninius pokalbius. Visi tėvai turi prieigą prie e.dienyno ir gali sužinoti vaiko ugdymosi rezultatus.
20. Gimnazija dalyvauja Nacionaliniame mokinių pasiekimų patikrinime. Mokinio pasiekimų rezultatai naudojami ugdymo procese mokinio mokymuisi planuoti ir neįskaičiuojami į ugdymo laikotarpio (pusmečio) įvertinimą.

**ŠEŠTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

1. Gimnazijos taryba priėmė sprendimą dėl klasių dalijimo į grupes ir laikinųjų grupių sudarymo principų (2023-06-23 posėdžio protokoliniu nutarimu Nr. 4);
2. 1-4, 5-8, I-II kl. ugdymo turiniui įgyvendinti klasės dalijamos į grupes ir sudaromos laikinosios grupės (6a priedas):
   1. **per dorinio ugdymo (tikybos ir etikos) pamokas** 1-4, 5-8, I-II gimnazijos klasėse, jei mokoma abiejų dalykų|:
      1. 1-4 klasėse minimalus mokinių skaičius grupėje 10 mokinių, maksimalus – 24 mokiniai;
      2. 1-4 klasėse etikai dėstyti suformuotos grupės iš paralelių klasių mokinių, tikyba 1-2, ir 4 kl. dėstoma kiekvienai klasei atskirai, o 3 klasėse- sudaroma grupė iš paralelių klasių;
      3. 5-8, I-II gimnazijos klasėse minimalus mokinių skaičius grupėje 7 mokinių, maksimalus – 30 mokinių;
      4. 6-8, II klasėse etikai dėstyti suformuotos grupės iš paralelių klasių mokinių, o 5, I kl. dėstoma kiekvienai klasei atskirai, tikyba 5-7, II kl. suformuotos grupės iš paralelių klasių mokinių, o 8 ir Ib kl.- mokoma atskirai;
   2. **Per užsienio kalbų pamokas** vienai kalbai mokyti sudaromos ne didesnės kaip 20 mokinių pradinio ugdymo programoje ir 21 mokinio – pagrindinio ir vidurinio ugdymo programose laikinosios grupės (6b priedas):
      1. 3b, 4b, 5-8,I-II klasėje anglų kalbos mokymui laikinosios grupės sudaromos iš paralelių klasių mokinių. Grupės sudaromos pagal gebėjimus atsižvelgiant į dalyko pusmečio (metų) įvertinimus;
      2. pagrindinio ugdymo programos pirmosios pakopos pabaigoje (baigus 8 klases) pirmajai užsienio kalbai mokyti mokinių skirstymas į grupes vyksta atsižvelgiant į dalyko metinius įvertinimus. Apskaičiavus visų 8 klasių bendrą dalyko metinių įvertinimų vidurkį, formuojamos dvi užsienio kalbos mokymo grupės. Aukštesnį, negu metinių įvertinimų vidurkis, turintys mokiniai skiriami į aukštesnių mokymosi gebėjimų grupę, žemesnį – į žemesnių mokymosi gebėjimų grupę. Prireikus, gali būti atsižvelgiama ir į pusmečių įvertinimus.
      3. Mokinių adaptacijai naujoje grupėje skiriamas 1 mėnuo. Šiuo laikotarpiu, mokiniui pageidaujant, jam teikiamos dėstančio mokytojo konsultacijos.
      4. Antrosios užsienio kalbos mokymui laikinosios grupės 6-8, I-II kl. vokiečių kalbai, 6 kl. rusų kalbai mokyti sudaromos iš paralelių klasių mokinių, o 7-8, I-II kl. rusų kalba dėstoma kiekvienai klasei atskirai.
   3. **Per technologijų pamokas** 5-8 klasės dalijamos pusiau, o I-II gimnazijos klasėse – pagal pasirinktas technologijų kryptis. Mokinių dalijimas į grupes priklauso nuo darbo vietų kabinetuose skaičiaus, kurį nustato Higienos norma. (6a priedas).
   4. **Per informacinių technologijų pamokas** 5, 7, II klasėse sudaromos laikinosios grupės iš paralelių klasių mokinių. Mokinių dalijimas į grupes priklauso nuo darbo vietų kabinete skaičiaus. (6a priedas)
   5. 5–8 klasių mokiniams lietuvių kalbos ir matematikos mokymui per vieną pamoką sudaromos laikinosios (aukštesniųjų gebėjimų ir žemesniųjų gebėjimų) grupės iš paralelių klasių mokinių. Grupės sudaromos pagal gebėjimus atsižvelgiant į dalyko pusmečio (metų) įvertinimus, NMPP rezultatus ir Nacionalinės švietimo agentūros vykdomo projekto „Mokinių gebėjimų atskleidimo ir jų ugdymo sistemos plėtra“ gebėjimų tyrimo rezultatus.“
   6. I-II gimnazijos klasėse laikinosios grupės sudaromos lietuvių (gimtosios) kalbos ir matematikos diferencijuotam mokymui. Grupės sudaromos pagal gebėjimus atsižvelgiant į konkretaus dalyko pusmečio (metų) įvertinimus.
   7. III-IV gimnazijos klasėse laikinosios grupės sudaromos:
      1. mokytis to paties dalyko programos kurso;
      2. iš mokinių, pasirinkusių tą patį dalyką, pasirenkamąjį dalyką arba modulį.
   8. įgyvendinant vidurinio ugdymo programą laikinosios grupės dydis yra:
   9. ne mažiau kaip 3 mokiniams mokantis dalyko;
   10. ne mažiau kaip 6 mokiniai pasirenkamajam dalykui ar moduliui mokytis;
   11. nesant galimybių sudaryti mobiliosios grupės mokiniai mokosi pagal Savarankiško mokymosi tvarką. Į mokinio savarankiško mokymosi krūvį įskaitomas dalyko kursui skirtas pamokų skaičius.

**SEPTINTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

1. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.
2. Mokiniai namie mokomi savarankišku ar nuotoliniu mokymo proceso organizavimo būdu. Mokiniui, mokomam namie, gimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.
3. Pradinio ugdymo bendroji programa įgyvendinama, ugdymą organizuojant pagal atsirus dalykus.
4. Mokiniams, kurie mokosi namie:
   1. 1-3 klasėse skiriama 9 pamokos per savaitę;
   2. 4 klasėje 11 pamokų per savaitę;
   3. 5-6 klasėse 12 pamokų per savaitę;
   4. 7-8 klasėse 13 pamokų per savaitę;
   5. I-II gimnazijos klasėse – 15 pamokų per savaitę;
   6. III gimnazijos klasėje– 14 pamokų per savaitę;
   7. IV gimnazijos klasėje– 14 pamokų per savaitę.
5. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokos panaudojamos mokinio pasiekimams gerinti;
6. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą.
7. Suderinus su mokinio tėvais (globėjais, rūpintojais), mokyklos vadovo įsakymu mokinys, kuris gyvena toliau nuo mokymo įstaigos (kaimas, gyvenvietė), gali būti mokomas nuotoliniu būdu.
8. Mokinys gali būti ugdomas šeimoje pagal pradinio, pagrindinio ir vidurinio ugdymo programą, vadovaujantis Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**AŠTUNTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU IR KASDIENIU MOKYMO PROCESO ORGANIZAVIMO BŪDU**

1. Gimnazija, organizuodama ugdymo procesą kasdieniu mokymo proceso organizavimo būdu derina su nuotoliniu mokymo proceso organizavimo būdu, vadovaujasi Kaišiadorių r. Rumšiškių Antano Baranausko gimnazijos ugdymo proceso organizavimo nuotoliniu mokymo(si) proceso organizavimo būdu tvarkos aprašu, patvirtintu gimnazijos direktoriaus 2021 m. rugpjūčio 23 d. įsakymu Nr. V-59 (16 priedas).
2. Nuotoliniu mokymo proceso organizavimo būdu organizuojama:
   1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;
   2. konsultacijos gali būti organizuojamos nuotoliniu ir kasdieniu mokymo proceso organizavimo būdu.
3. Organizuojant ugdymo procesą nuotoliniu būdu gimnazija užtikrins visų reikalingų mokymosi išteklių organizavimą.

**DEVINTASIS SKIRSNIS**

**UŽSIENIEČIŲ, TURINČIŲ TEISĘ NUOLAT AR LAIKINAI GYVENTI LIETUVOS RESPUBLIKOJE, IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, UGDYMO ORGANIZAVIMAS**

1. Gimnazija, priimdama mokytis pagal pradinio, pagrindinio ar vidurinio ugdymo programą užsieniečius, turinčius teisę nuolat ar laikinai gyventi Lietuvos Respublikoje (toliau – užsieniečiai), Lietuvos Respublikos piliečius, atvykusius ar grįžusius gyventi ir dirbti Lietuvos Respublikoje ( toliau – grįžę ar atvykę Lietuvos piliečiai), vadovaujasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir 2023–2024 ir 2024–2025 mokslo metų pradinio, pagrindinio ir vidurinio ugdymo programų bendraisiais ugdymo planais,:
   1. apie atvykusį mokinį informuoja Kaišiadorių rajono švietimo, kultūros ir sporto skyrių;
   2. kartu su mokinio tėvais (globėjais ir rūpintojais) numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikį tam tikrą laiko dalį intensyviai mokytis lietuvių kalbos;
   3. nustačius atvykusio mokinio poreikius mokytis lietuvių kalbos, organizuoja individualų lietuvių kalbos mokymąsi ir švietimo pagalbą, kai atvykęs mokinys per adaptacinį laikotarpį yra pajėgus pasiekti patenkinamą pradinio, pagrindinio ugdymo lietuvių kalbos programos ir vidurinio ugdymo lietuvių kalbos ir literatūros programos pasiekimų lygį;
   4. sudaro mokinio individualų ugdymo planą, kuriame gali būti numatytas ir pamokų skaičiaus perskirstymas tarp dalykų. Numato adaptacinio laikotarpio orientacinę trukmę, prireikus pasitelkia mokytoją - kuratorių, mokinius savanorius, padėsiančius atvykusiam mokiniui sklandžiai įsitraukti į gimnazijos bendruomenės gyvenimą, numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais) (19 priedas).
2. Jeigu mokinys nemoka ar menkai moka lietuvių kalbą, gimnazija organizuoja:
   1. lietuvių kalbos mokymąsi intensyviu būdu individualiai kartu užtikrindama, kad kitus dalykus jis mokytųsi kartu su bendraamžiais;
   2. intensyvų vien lietuvių kalbos mokymąsi iki vienų metų (išimtiniais atvejais ir ilgiau) ar trumpiau ir pagalbos pagal mokinio poreikius teikimą kelerius (2–4) metus;
   3. mokinio mokymąsi kartu su kitais bendraamžiais paskirtoje klasėje, teikiant reikiamą švietimo ir mokymosi pagalbą;
   4. rekomenduoja neformaliojo vaikų švietimo veiklas, konsultuoja dėl jų pasirinkimo.
3. Mokinio mokymosi pažanga vertinama formuojamuoju būdu. Pasibaigus adaptaciniam laikotarpiui, nustatomas mokinio kalbinės kompetencijos lygmuo, įvertinimas jo pasirengimas toliau mokytis su bendraamžiais mokinio amžių atitinkančioje klasėje arba identifikavus didesnius mokymosi skirtumus, mokiniui gali būti siūloma mokytis metais žemesnėje klasėje. Antraisiais metais, o jei reikia ir ilgiau, mokiniui sudaromos sąlygos toliau plėtoti lietuvių kalbos gebėjimus laikinojoje grupėje arba individualiai.
4. Klasės vadovas, dalykų mokytojai adaptaciniu laikotarpiu stebi mokinio individualią pažangą. Šiuo laikotarpiu taikomas tik formuojamasis vertinimas. Užsitęsus mokinio adaptacijai ar iškilus sunkumų, susijusių su adaptacija, į adaptacijos procesų valdymą klasės auklėtojas įtraukia gimnazijos Vaiko gerovės komisiją.

**DEŠIMTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

1. Gimnazijoje organizuojamas mokytojų ir tėvų (globėjų, rūpintojų) bendradarbiavimas, siekiant individualios kiekvieno mokinio mokymosi pažangos, sveikatos puoselėjimo, socialumo ir brandos:
   1. lapkričio mėnesį organizuojamas „tėvų vakaras“, kurio metu tėvai gauna informaciją iš dalykų mokytojų apie vaikų pažangą ir pasiekimus, taip pat jie gali susitikti su mokyklos administracija, gimnazijoje dėstančiais mokytojais, specialistais;
   2. klasių vadovai ne mažiau kaip vieną kartą per metus organizuoja individualius pokalbius su auklėjamosios klasės šeimomis, kurių metu sužinomi šeimų lūkesčiai, aptariama mokinių individuali pažanga ir numatomos tolimesnio mokymo strategijos;
   3. Kiekvienais metais gimnazijoje organizuojamas 1,5 klasių mokinių adaptacinio laikotarpio stebėsena. Esant poreikiui gimnazijos specialistai su mokinių tėvais aptaria stebėjimo rezultatus ir teikia rekomendacijas.
2. Atsiradus mokymosi sunkumams mokinio tėvai kviečiami į susitikimą su administracija, kurio metu gimnazijos specialistai, mokytojai ir administracija susitaria su tėvais dėl mokymosi pagalbos teikimo jų vaikui.
3. Siekiant užtikrinti informacijos mokinių tėvams (globėjams, rūpintojams) perdavimą ir galimybę išsakyti lūkesčius ir pasiūlymus gimnazijos veiklai tobulinti, naudojamas elektroninis. dienynas, internetinė svetainė, facebook grupė, klasių susirinkimai, gimnazijos tarybos susirinkimai. E. dienyno priežiūros specialistas nuolat stebi mokinių tėvų prisijungimą ir informuoja apie tai mokyklos administraciją. Esant reikalui direktoriaus pavaduotojas ugdymui kviečia mokinio tėvus pokalbiui, paaiškina prisijungimo prie dienyno svarbą bei primena tėvams jų pareigą (Pagrindinio ugdymo programos sutarties 2.4 punktas).
4. Mokyklos administracija, pagalbos vaikui specialistai ir klasių auklėtojai, tėvų susirinkimų ir tėvų vakarų metu, konsultuoja mokinių tėvus, kaip sukurti tinkamą edukacinę aplinką namuose, motyvuoti vaiką mokytis, padėti mokytis namuose, sudaryti galimybes vaikams dalyvauti neformaliojo švietimo veiklose.
5. Rengiant ugdymo planą dalyvauja tėvų atstovai, ugdymo planas derinamas su gimnazijos taryba, kurioje dalyvauja tėvų, mokinių ir mokytojų atstovai.

**VIENUOLIKTASIS SKIRSNIS**

**UGDYMO PROCESO ORGANIZAVIMO YPATUMAI 2023–2024 MOKSLO METAIS**

1. 2023–2024 mokslo metais pradinio, pagrindinio ir vidurinio ugdymo bendrosios programos įgyvendinamos vadovaujantis šio plano 11 punktu.
2. Gimnazijos ugdymo turinio atnaujinimo (UTA) komanda, įgyvendindama parengtą UTA diegimo planą 2022-2023/2023-2024 m. m., organizuoja pasirengimą įgyvendinti 2022 m. pradinio, pagrindinio ir vidurinio ugdymo bendrąsias programas ir koordinuoja jų įgyvendinimą.
3. 2022 m. Pradinio, pagrindinio ir vidurinio ugdymo bendrųjų programų įgyvendinimas grindžiamas viso mokyklos personalo dalyvavimu ir remiasi ciklišku planavimo, įgyvendinimo ir refleksijos principu.
4. Gimnazija užtikrina ugdymo turinio perimamumą ir nuoseklumą tarp 2008 m. Pradinio, pagrindinio bendrųjų programų, 2011 m. Vidurinio ugdymo bendrųjų programų ir 2022 m. Pradinio, pagrindinio ir vidurinio ugdymo bendrųjų programų, siekdama, kad mokinių mokymosi procese neliktų mokymosi spragų dėl bendrųjų programų kaitos.
5. Pradėdama įgyvendinti mokymosi turinį, gimnazijos administracija supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.
6. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas, nurodydami jas ilgalaikiame plane.
7. 2022 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojai užpildo pasirinktu mokymosi turiniu, skiria laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir pan. Gimnazijoje susitarta dėl mokymosi turinio pasirinkimo principų, įgyvendinimo nuostatų ir derinimo su kitais toje klasėje ar gretimose klasėse dirbančiais mokytojais, atsižvelgiant į mokinių mokymosi poreikius.

**III SKYRIUS**

**UGDYMO PROGRAMŲ ĮGYVENDINIMAS**

**PIRMASIS SKIRSNIS**

**UGDYMO PROGRAMŲ VYKDYMO BENDROSIOS NUOSTATOS**

1. Pradinio, pagrindinio ir vidurinio ugdymo programos įgyvendinamos vadovaujantis Pradinio, pagrindinio ir vidurinio ugdymo bendrosiomis programomis, Mokymosi formų ir mokymo organizavimo tvarkos aprašu, Geros mokyklos koncepcija, Bendraisiais ugdymo planais.
2. Mokiniui sudaromos sąlygos rinktis dalykų modulius, pasirenkamuosius dalykus, projektų temas pagal polinkius ir gebėjimus.
3. Mokytojai, įgyvendinant pagrindinio ugdymo programos pirmąją dalį, užtikrina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas ir yra atsakingi dėl veiksmingų metodų mokinių kalbėjimo, skaitymo, rašymo ir skaičiavimo gebėjimams tobulinimo. (9 priedas)
4. Mokytojai rūpinasi, kad mokiniams, kuriems reikalinga pagalba skaitant, rašant, kalbant, skaičiuojant, ji būtų teikiama, ir stebima jų daromą pažangą, tobulintų ir aukštesnius skaitymo, rašymo, kalbėjimo ir skaičiavimo gebėjimus.
5. Pradedantiems mokytis pagal pradinio ugdymo programą, pagrindinio ugdymo programos pirmąją dalį ir naujai atvykusiems mokiniams skiriamas 1 mėnesio adaptacinis laikotarpis. Per adaptacinį laikotarpį mokinių pažanga ir pasiekimai nepatenkinamais pažymiais nevertinami.
6. Pradinio ir pagrindinio ugdymo programos valandos, skirtos mokinio ugdymo poreikiams tenkinti, mokymosi pagalbai teikti, trumpalaikėms konsultacijoms, dalykų moduliams ir 1-3 kl. informatikai mokyti.
7. Gimnazijoje mokiniui, besimokančiam pagal vidurinio ugdymo programą, sudaromos sąlygos įgyvendinti individualų ugdymo planą ir siekiama, kad jis pagilintų ir praplėstų žinias, gebėjimus bei kompetencijas pasirinktose srityse, tobulintų tolesniam mokymuisi, darbui būtinas kompetencijas, ugdymo procese tinkamai pasirengtų laikyti brandos egzaminus ir tęstų tolesnį mokymąsi.
8. Mokiniai kartu su mokykla pasirengia individualų ugdymo planą, vadovaudamasis Vidurinio ugdymo programų aprašu.
9. Mokinys, besimokantis pagal vidurinio ugdymo programą gali keisti individualų ugdymo planą (dalyką, dalyko kursą, kalbos mokėjimo lygį ar modulį) tokia tvarka:
   1. mokinys, pageidaujantis keisti dalyką, dalyko kursą, kalbos mokėjimo lygį ar modulį, pateikia prašymą raštu gimnazijos direktoriui, nurodydamas keitimo priežastį ir ką pageidauja keisti, ne vėliau kaip prieš mėnesį iki pusmečio pabaigos;
   2. keisti dalyką ar dalyko programos kursą arba pasirinkti kitą kalbos mokėjimo lygį mokinys gali pusmečio pabaigoje atsiskaitęs iš pasirinkto dalyko, dalyko kurso ar kalbos mokėjimo lygio ir išlaikęs įskaitą iš naujai pasirinkto dalyko programos, kursų ar kalbos mokėjimo lygių skirtumų iki naujo pusmečio pradžios. Mokiniams, keičiantiems dalyką, kursą ar kalbos mokėjimo lygį, suteikiama pedagoginė pagalba. Esant reikalui skiriamos papildomos konsultacijos skirtumams likviduoti;
   3. mokiniui, kuris mokėsi pagal išplėstinio kurso programą ir nusprendė mokytis pagal programos bendrąjį kursą ir kurį tenkina išplėstinio kurso įvertinimas, įskaitos laikyti nereikia. Jeigu pažymys jo netenkina, jis gali laikyti įskaitą. Įskaitų pažymiai, prie jų pažymint kursą raidėmis B ar A, įrašomi stulpelyje prie pusmečio ar metinio įvertinimų. Įskaitos įvertinimo pažymys atitinka metinį ar pusmečio pažymį. Keičiant menų, dorinio ugdymo programas įskaitų laikyti nereikia. Mokinys gali pereiti į žemesnį kalbos mokėjimo lygį, jei jam yra per sunku mokytis nustatytame lygyje ir jo užsienio kalbos gebėjimai pagal bendrąsias ugdymo programas neatitinka Bendrųjų Europos kalbų mokymosi, mokymo ir vertinimo metmenų lygio reikalavimų. Pereidamas iš aukštesniojo kalbos mokėjimo lygio į žemesnį mokinys įskaitos nelaiko, jei jį tenkina aukštesniojo lygio pažymys. Jeigu pažymys jo netenkina, jis gali laikyti žemesnio lygio įskaitą. Įskaitos pažymiai, prie jų pažymint kalbos mokėjimo lygį, įrašomi stulpelyje prie pusmečio ar metinio įvertinimų;
   4. IV gimnazijos klasėje leidžiama keisti (atsisakyti) dalyką, atsisakyti išplėstinio dalyko kurso ir pasirinkti bendrąjį, keisti modulį ne vėliau kaip iki pirmojo pusmečio pabaigos. Apie ketinimą keisti dalyko programą ar kursą IV klasės mokinys raštu informuoja direktoriaus pavaduotoją ugdymui, atsakingą už vidurinio ugdymo programos vykdymą gimnazijoje, dėstančius mokytojus ir klasės vadovą ne vėliau kaip prieš 1 mėnesį iki pirmojo pusmečio. Antrame pusmetyje IV klasės mokinys keisti/atsisakyti dalyko, kurso ar modulio negali.
10. Gimnazija sudaro sąlygas mokiniams siekti asmeninės ir pilietinės brandos ir ugdytis gyvenime būtinas bendrąsias kompetencijas ir gebėjimus, vykdant šias veiklas:
    1. savanoriškai užsiimti socialine ar kita visuomenei naudinga veikla;
    2. rengti ir įgyvendinti įvairius projektus;
    3. rengti brandos darbus.
11. Projektinė veikla organizuojama Kaišiadorių r. Rumšiškių Antano Baranausko gimnazijos projektinės veiklos organizavimo ir vykdymo tvarkos aprašu (13,13a priedai).
12. Mokiniui, kuris mokosi savarankišku mokymo proceso organizavimo būdu, individualioms konsultacijoms skiriama iki 15 procentų, o besimokantiems grupinio mokymosi forma – 30 procentų bendrųjų ugdymo planų 104 punktu nustatyto savaitinių pamokų skaičiaus. Konsultacijos gali būti organizuojamos įvairiais mokymo proceso organizavimo būdais. Joms organizuoti sudaromas atskiras tvarkaraštis, kuris tvirtinamas direktoriaus įsakymu.
13. Nesant galimybių sudaryti atskiros laikinosios grupės, jungiamos skirtingais lygiais besimokančių mokinių grupės, skiriant mokinio ugdymosi reikmėms tenkinti skirtas valandas ugdymo diferencijavimui, arba, mokiniams pageidaujant, jie mokosi savarankiškai, įskaitant skirtas valandas į mokymosi krūvį.

**ANTRASIS SKIRSNIS**

**PRADINIO UGDYMO PROGRAMOS ĮGYVENDINIMAS**

1. Dalykai ir jiems skiriamų pamokų skaičius per savaitę 2008 m. Pradinio ugdymo bendrosios programos ir 2022 m. Pradinio ugdymo bendrosios programoms įgyvendinimui išdėstyti 7a priede.
2. **Pradinio ugdymo** **programos dalykų turinio įgyvendinimo ypatumai:**
   1. **dorinis ugdymas:**
      1. tėvai (globėjai) parenka mokiniui vieną iš dorinio ugdymo dalykų – etiką arba tradicinės religinės bendruomenės ar bendrijos tikybą (6a priedas);
      2. gimnazijoje nesusidarius mokinių grupei etikai arba tikybai mokytis, sudaroma laikinoji grupė iš paralelių klasių mokinių;
      3. dorinio ugdymo dalyką 1-4 kl. mokinys gali keisti kiekvienais mokslo metais pagal tėvų (globėjų) parašytą prašymą. Prasidėjus ugdymo procesui dorinio ugdymo dalyką mokiniui galima keisti tik išimtinais atvejais, sprendimas priimamas direkciniame pasitarime.
   2. **kalbinis ugdymas**:
      1. siekiant gerinti gimnazijos pradinių klasių mokinių lietuvių kalbos (gimtosios) pasiekimus bei skaitymo, rašymo, klausymo ir kalbėjimo gebėjimus, kalbos vartojimo kompetencijos ugdomos įgyvendinant ir kitas (ne lietuvių kalbos) bendrosios programos ugdymo dalykų programas: panaudojamos mokomosios užduotys teksto suvokimo gebėjimams ir mąstymui ugdyti, kreipiant dėmesį į kalbinę raišką ir rašto darbus. Už šių kompetencijų ugdymą yra atsakingos pradinių klasių mokytojos. Ugdymo patirtis aptariama dalykų mokytojų grupėje;
      2. atsižvelgiant į nacionalinių mokinių pasiekimų patikrinimų skaitymo ir rašymo gebėjimų rezultatus ir į 2-3 kl. mokinių metinius lietuvių kalbos pasiekimų įvertinimus, teksto suvokimo ir rašymo gebėjimams ugdyti 3-4 kl. 1 val. skiriama aukštesniųjų gebėjimų turinčių mokinių ugdymui, lietuvių kalbos modulio ,,Teksto suvokimas ir kūrimas“ įgyvendinimui. Valandos skiriamos iš mokinių poreikiams tenkinti skirtų valandų (7a priedas, 15 priedas);
      3. nacionalinių mokinių pasiekimų patikrinimų metu gauti rašymo ir skaitymo gebėjimų rezultatai aptariami pradinių klasių mokytojų susirinkime, numatomi pasiekimų tobulinimo etapai ilgalaikiuose planuose, jei reikia teikiama intensyvi pagalba mokiniui.
   3. **pirmosios užsienio kalbos mokymas:**
      1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;
      2. tėvai (globėjai) iš gimnazijos pasiūlytų kalbų (anglų, vokiečių) parinko anglų kalbą;
      3. anglų kalbai mokyti visose 2–4 klasėse skiriama po 2 pamokas per savaitę.
   4. **Socialinis/visuomeninis ir gamtamokslinis ugdymas:**
      1. 2023–2024 mokslo metais 2 ir 4 klasėje socialiniam ir gamtamoksliniam ugdymui skiriama po pusę pasaulio pažinimo dalykui skirto ugdymo laiko, iš kurio ne mažiau kaip 1/4 skiriama praktinei patyriminei veiklai, tyrinėjant palankioje aplinkoje, natūralioje gamtinėje aplinkoje (Kauno marių regioniniame parke, prie vandens telkinio ir pan.). Organizuojamos praktinius gamtamokslinius gebėjimus ugdančios pamokos;
      2. 2023–2024 mokslo metais 1 ir 3 klasėse, o 2024–2025 mokslo metais 1–4 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla.
   5. **matematinis ugdymas**:
      1. organizuojant matematinį ugdymą vadovaujamasi ne tik bendrosios programos matematikos dalyko programa, bet ir Nacionalinių mokinių pasiekimų patikrinimų, tarptautinių mokinių pasiekimų tyrimų TIMSS rekomendacijomis, pagal galimybes naudojamos informacinės komunikacinės technologijos, skaitmeninės mokomosios programos (EDUKA pratybos, interaktyvios pamokos, naudojasi elektronine biblioteka). Už šių veiklų organizavimą ir planavimą atsako dalyko mokytojas.
      2. atsižvelgiant į nacionalinių mokinių pasiekimų patikrinimų matematinių gebėjimų rezultatus ir į 2-3 kl. mokinių metinius pasiekimų įvertinimus, matematiniams gebėjimams ugdyti 3-4 kl. 0,5 val. skiriama aukštesniųjų gebėjimų turinčių mokinių ugdymui, matematikos modulio ,,Aukštesniojo lygio uždavinių sprendimas“ įgyvendinimui. Valandos skiriamos iš mokinių poreikiams tenkinti skirtų valandų (7a priedas, 15 priedas)
   6. **fizinis ugdymas:**
      1. specialiosios medicininės fizinio pajėgumo grupės organizuojamos taip: mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;
      2. sportuoti negalintys mokiniai taip pat įtraukiami į pamokos organizavimą, siūlomi stalo žaidimai (šaškės, šachmatai) ar savišvieta apie sveiką gyvenseną, kūno kultūrą. Už minėtų veiklų planavimą ir organizavimą atsako dalyko mokytojas;
      3. tėvų, (globėjų, rūpintojų) pageidavimu (raštu) mokiniai gali lankyti sveikatos grupes ne gimnazijoje;
      4. 1 klasėse kiekvieną dieną organizuojama papildoma judrioji pertrauka;
      5. 2-3 klasių mokiniams organizuojamos plaukimo pamokos.
   7. **meninis ugdymas (dailė ir technologijos, muzika, šokis, teatras):**
      1. 2023–2024 mokslo metais 2 ir 4 klasėse, kai valandos skiriamos dailės ir technologijų dalykui, technologiniam ugdymui skiriama ne mažiau kaip 1/3 dailės ir technologijų dalykui skiriamo laiku. Už minėtų veiklų planavimą ir organizavimą atsako dalyko mokytojas;
      2. teatro dalyko mokoma 2 ir 4 klasėse. 1-3 kl. teatro programa įgyvendinama veiklas integruojant į neformalųjį švietimą. Mokiniai turi galimybę lankyti teatro užsiėmimus teatro studijoje „Obuolys“ (4a priedas).
      3. 2023–2024 mokslo metais papildomai teatro mokoma taikant jo elementus per įvairių dalykų pamokas ir kitas ugdymo(si) veiklas, įgyvendinant „Tūkstantmečio mokyklos I“ projektą. Projekto metu bus sukurta ir įgyvendinama kultūrinio ugdymo teatro programa „Teatras–kūrybos laboratorija“, pritaikyta integraliam mokymo(si) procesui.
      4. šokio dalyko mokoma 1 ir 3 klasėse. 2-4 kl. mokiniai turi galimybę lankyti sportinių šokių užsiėmimus po pamokų;
   8. **informacinės technologijos/informatika:**
      1. skaitmeninei mokinių kompetencijai ugdyti per visus dalykus ugdymo procese naudojamos šiuolaikinės skaitmeninės technologijos;
      2. 1-2 kl skiriama atskira informatikos pamoka iš pamokų, skirtų mokinių poreikiams tenkinti, o 3-4 kl. integruota į kitus dalykus ir skiriant neformaliojo švietimo valandas (4a priedas). Ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio internetinėje aplinkoje, skaitmeninio turinio kūrimo, įgyvendinama Informatikos bendroji programa;
   9. Etninės kultūros, Gyvenimo įgūdžių bendrųjų programų įgyvendinimas aprašytas trečiojo skirsnio 22.3. ir 22.5. punktuose.

**TREČIASIS SKIRSNIS**

**PAGRINDINIO UGDYMO PROGRAMOS ĮGYVENDINIMAS**

1. Dalykai ir jiems skiriamų pamokų skaičius per savaitę 2008 m. Pagrindinio ugdymo bendrosioms programoms įgyvendinti 6, 8, 10 klasėse ir II gimnazijos klasėse ir 2022 m. Pagrindinio ugdymo bendrosioms programoms įgyvendinti 5, 7, 9 klasėse ir I gimnazijos klasėje 2023–2024 mokslo metais ir 2024–2025 mokslo metais 5–10 klasėje ir I–II gimnazijos klasėje išdėstyti 7b, 7c prieduose.
2. **Pagrindinio ugdymo** **programos organizavimo ypatumai:**
   1. **Socialinės-pilietinės veiklos** organizavimas aprašytas trečiojo skirsnio 25 punkte. Veikla organizuojama vadovaujantis Bendrųjų ugdymo planų 9 priedu (11 priedas)
   2. **Dorinis ugdymas:**
      1. dalyką (etiką arba tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats;
      2. siekiant užtikrinti mokymosi tęstinumą ir nuoseklumą, etiką arba tikybą 5-8, I klasių mokiniai renkasi dvejiems mokslo metams (2023-2024 ir 2024-2025 m. m.), o II klasių mokiniai – vieneriems metams.
   3. **Lietuvių kalba ir literatūra**:
      1. 5-8, I-II klasėse įgūdžiams formuoti ir pasiekimų rezultatams gerinti mokiniams siūlomi du moduliai: aukštesniųjų gebėjimų ugdymo lietuvių kalbos modulis ,,Teksto suvokimas ir kūrimas“ ir žemesniųjų gebėjimų mokiniams lietuvių kalbos modulis ,,Raštingumo gilinimas“
      2. mokiniams, kurie nepasiekia lietuvių kalbos ir literatūros Pagrindinio ugdymo bendrojoje programoje numatyto patenkinamo lygio, sudaromos sąlygas pašalinti mokymosi spragas (Žiūrėti 41 punktą).
   4. **Užsienio kalba**:
      1. 5-8 klasėse aukštesnių gebėjimų mokiniams siūloma laikinoje grupėje anglų kalbos mokytis pagal jų gebėjimus atitinkančią anglų kalbos modulio programą, skiriant po 1 papildomą valandą iš valandų, skiriamų mokinių ugdymosi poreikiams tenkinti, mokymosi pagalbai teikti;
      2. Užsienio (anglų) kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.
      3. Antrosios užsienio kalbos (rusų arba vokiečių) mokyti privaloma nuo 6 klasės. Tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų tėvų (rūpintojų) sutikimu pats renkasi antrąją užsienio kalbą: rusų arba vokiečių;
      4. pagrindinio ugdymo programoje užtikrinamas pradėtų mokytis užsienio kalbų (anglų, rusų, vokiečių) mokymosi tęstinumas. Keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei patenkinamas lygis numatytas tos kalbos dalyko Bendrojoje programoje, arba jei mokinys yra atvykęs iš kitos Lietuvos ar užsienio mokyklos ir gimnazija negali sudaryti mokiniui galimybės toliau mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus vienerius mokslo metus jam skiriant ne mažiau nei vieną papildomą užsienio kalbos pamoką per savaitę.
   5. **Matematika:**
      1. Organizuojant matematinį ugdymą mokytojas vadovaujasi ne tik bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų TIMSS, nacionalinių mokinių pasiekimų patikrinimo testų rezultatais ir rekomendacijomis. Nuolat stebi mokinių matematikos pasiekimus ir individualią pažangą, remiantis duomenimis numato pagalbą mokiniams, kurių mokymosi pasiekimai žemi.
      2. 5-8, I-II klasėse įgūdžiams formuoti ir pasiekimų rezultatams gerinti mokiniams siūlomi du moduliai: aukštesniųjų gebėjimų ugdymo matematikos modulis ,,Aukštesniojo lygio uždavinių sprendimas“ ir žemesniųjų gebėjimų mokinių matematikos modulis ,,Matematinių uždavinių sprendimas“
      3. Ugdant gabius matematikai mokinius mokytojas privalo ugdymo procesą labiau individualizuoti, diferencijuoti, atsižvelgiant į mokinių gebėjimus pateikiant įvairesnių, įdomesnių, įvairaus sunkumo ir sudėtingumo užduočių. Gabiems mokiniams organizuojama mokyklinė matematikos olimpiada, mokytojas skatina mokinius dalyvauti įvairiuose rajoninėse olimpiadose, respublikiniuose, tarptautiniuose matematikos konkursuose.
   6. **Informacinės technologijos**.
      1. 7–8 klasėse skiriamos 37 dalyko pamokos. Siekiant mažinti mokinių mokymosi krūvį, organizuojamas integruotas informacinių technologijų mokymas, 7 klasėje pamokas skirti informacinių technologijų bendrosios programos kursui, o 8 klasėje informacinių technologijų mokyti integruotai su kitais dalykais.
      2. Integruojant dalyko ir informacinių technologijų programas, kai pamoką planuoja ir dalyko mokytoją konsultuoja informacinių technologijų mokytojas ar kai pamokoje gali dirbti du mokytojai (dalyko ir informacinių technologijų).
      3. I–II gimnazijos klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių.
   7. **Socialinis ugdymas**.
      1. Per socialinio ugdymo dalykų pamokas mokymąsi mokytojai grindžia tiriamojo pobūdžio metodais, diskusijomis, bendradarbiavimu, savarankiškai atliekamu darbu ir informacinėmis technologijomis.
      2. Siekiant gerinti gimtojo krašto ir Lietuvos valstybės pažinimą, atsižvelgiant į esamas galimybes, dalį istorijos ir geografijos pamokų mokytojas organizuoja netradicinėse aplinkose (muziejuose, lankytinose istorinėse vietose ir pan.), naudojasi virtualiosiomis mokymosi aplinkomis.
      3. Mokytojas, gimnazijos I–II klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti skiria 20–30 procentų dalykui skirtų pamokų laiko per mokslo metus.
      4. Laisvės kovų istorijai mokyti skiriama ne mažiau kaip 18 pamokų, integruojant temas į pilietiškumo pagrindų pamokas. (3g priedas)
      5. Mokytojas į istorijos, geografijos, pilietiškumo ugdymo pagrindų dalykų turinį integruoja: Lietuvos ir pasaulio realijas, nacionalinio saugumo ir gynybos pagrindų temas.
   8. **Gamtamokslinis ugdymas.**
      1. Siekiant gerinti gamtamokslinį raštingumą, mokytojai tobulina mokinių pasiekimus Žemės ir visatos bei gyvųjų sistemų ugdymo turinio srityse.
      2. Mokytojai (ypač fizikos ir biologijos) planuodami gamtos mokslų pamokas numato, kad mokymas(is) būtų organizuojamas tiriant, gamtos mokslų dalykų turinys apimtų mokinių gebėjimus analizuoti ir interpretuoti gamtamokslinių tyrimų ir duomenų rinkimo procedūras bei sąvokas, taip pat gebėjimų mąstyti ir diskutuoti gamtos temomis ugdymą.
      3. Atsižvelgiant į mokinių gebėjimus ugdymo procesas pamokoje yra individualizuojamas, diferencijuojamas.
      4. Įgyvendinant numatytą gamtos mokslų turinį mokytojas deramai dėmesio skiria gamtamoksliniams tyrimams. Esant galimybėms gamtamoksliniams tyrimams atlikti mokytojai naudojasi KTU laboratorijomis. Rekomenduojama, kad eksperimentiniams ir praktiniams įgūdžiams ugdyti būtų skiriama ne mažiau kaip 30 procentų dalykui skirtų pamokų per mokslo metus.
      5. Mokytojai skatina mokinius įsitraukti į gamtos mokslų klubų, būrelių veiklas, dalyvauti įvairiuose gamtamokslinio raštingumo konkursuose, olimpiadose.
      6. Organizuojant gamtos mokslų dalykų mokymą, vadovaujamasi nacionalinių mokinių pasiekimų patikrinimų ir tarptautinių mokinių pasiekimų tyrimų rezultatais bei rekomendacijomis.
   9. **Meninis ugdymas.**
      1. Gimnazijoje pagrindinio ugdymo meninio ugdymo dalykus sudaro dailės ir muzikos dalykai.
      2. Mokiniai turi galimybę lankyti teatro užsiėmimus (teatro studijoje „Obuolys“), kuriems valandos skirtos iš neformaliojo švietimo valandų.(4a priedas)
   10. **Technologijos.**
       1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų.
       2. Mokinius, besimokančius pagal pagrindinio ugdymo programos antrąją dalį, pradedama mokyti technologijų dalyko pagal privalomą 17 valandų integruoto technologijų kurso programą. Šio kurso programa organizuojama rengiant ekskursijas į įmones, rengiant susitikimus su įvairių profesijų atstovais mokykloje ir darbo vietose, rengiant Lietuvos ūkio sričių pristatymus pasitelkus informacines technologijas. Po programos mokiniai renkasi vieną iš penkių: mityba, konstrukcinės medžiagos, tekstilė, elektronika, gaminių dizainas ir technologijos programų. Mokiniai pasirinko šias programas: konstrukcines medžiagos ir tekstilė.
   11. **Fizinis ugdymas.**
       1. Sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo pratybas per neformaliojo švietimo veiklą gimnazijoje ar kitoje neformaliojo vaikų švietimo įstaigoje. Neformaliojo švietimo veiklos lankymo apskaita gimnazijoje tvarkoma e. dienyne.
       2. Organizuojant fizinio ugdymo pamokas patalpose, atsižvelgiama į Higienos normos reikalavimus.
       3. Specialiosios medicininės fizinio pajėgumo grupės mokiniai dalyvauja su pagrindine grupe, bet pratimai ir krūvis jiems skiriami pagal gydytojų rekomendacijas ir atsižvelgus į savijautą.
       4. Gimnazija mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (pvz.: stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę-pilietinę veiklą ir pan.).
       5. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

**KETVIRTASIS SKIRSNIS**

**VIDURINIO UGDYMO PROGRAMOS ĮGYVENDINIMAS**

1. 2023–2024 mokslo metais IV gimnazijos klasės mokiniai tęsia 2022–2023 mokslo metais pradėtą mokymąsi pagal individualų mokymosi planą, kuriame turi būti ne mažiau nei 8 privalomi mokytis dalykai ir minimalus pamokų skaičius per savaitę – 28. Maksimalus pamokų skaičius IV gimnazijos klasėje – ne daugiau nei 35 pamokos per savaitę.
2. 2023–2024 mokslo metais III gimnazijos klasėje, 2024–2025 mokslo metais III ir IV gimnazijos klasėse besimokantiesiems pagal vidurinio ugdymo programą minimalus pamokų skaičius – 25 pamokos per savaitę. Maksimalus pamokų skaičius IV gimnazijos klasėje – ne daugiau nei 35 pamokos per savaitę.
3. Mokinys privalo mokytis:
   1. lietuvių kalbos ir literatūros bendruoju arba išplėstiniu kursu;
   2. matematikos bendruoju arba išplėstiniu kursu;
   3. fizinio ugdymo;
   4. privalo pasirinkti mokytis bent vieno dalyko iš kiekvienos dalykų grupės. Mokinys dalykų gali rinktis ir daugiau, jei dalykų grupėje yra daugiau nei du:
   5. užsienio kalbos (anglų), užsienio kalbos (prancūzų), užsienio kalbos (vokiečių);
   6. biologijos, chemijos, fizikos, informatikos, inžinerinių technologijų;
   7. istorijos, geografijos, ekonomikos ir verslumo, filosofijos;
   8. etikos, tikybos. Mokinys renkasi vieną dalyką – tikybą arba etiką. Siekiant užtikrinti dorinio ugdymo dalyko mokymosi programos tęstinumą ir nuoseklumą pagal vidurinio ugdymo programą pasiūlyta III gimnazijos klasės mokiniams rinktis etiką ar tikybą dvejiems mokslo metams ir šio dalyko mokytis III klasėje 2 val. per savaitę;
   9. dailės, muzikos, šokio, teatro, medijų meno, taikomųjų technologijų;
4. Mokiniai gali pasirinkti mokytis dalykus ne tik iš privalomai pasirenkamųjų mokytis dalykų grupių bet ir iš laisvai pasirenkamųjų dalykų grupės (etninė kultūra, nacionalinis saugumas ir krašto gynyba, psichologija, teisė, menų istorija, geografinės informacinės sistemos, astronomija, užsienio kalba (tęsiama pagrindiniame ugdyme pradėta mokytis antroji užsienio kalba arba naujai pradėta mokytis laisvai pasirenkama kalba);
5. privalo mokytis šių modulių:
   1. „Planimetrija“, matematikos modulis, nepriklausomai nuo mokytis pasirinkto dalyko programos kurso;
   2. „Duomenų tyrybos, programavimo ir saugaus elgesio pradmenys“ (70 pamokų), jeigu pasirinko mokytis informatiką;
6. Socialinė-pilietinė veikla besimokančiajam pagal vidurinio ugdymo programą yra privaloma, jos trukmė ne mažesnė nei 70 val. Socialinė-pilietinė veikla organizuojama vadovaujantis Bendrųjų ugdymo planų 9 priedu (11 priedas).
7. Brandos darbas yra laisvai pasirenkamas, mokinys jį gali pasirinkti rengti iš bet kurio jo individualaus ugdymo plano dalyko. 2023–2024 mokslo metais IV gimnazijos klasėje jis vykdomas vadovaujantis Brandos darbo programa, patvirtinta Lietuvos Respublikos švietimo, mokslo ir sporto ministro 2015 m. rugpjūčio 13 d. įsakymu Nr. V-893 „Dėl Brandos darbo programos patvirtinimo“, o 2023–2024 mokslo metais III gimnazijos klasėje ir 2024–2025 mokslo metais IV gimnazijos klasėje – švietimo, mokslo ir sporto ministro tvirtinamu brandos darbo organizavimo ir vykdymo tvarkos aprašu.
8. Mokinys, besimokydamas pagal vidurinio ugdymo programą, prireikus pagal mokyklos nustatytus reikalavimus gali keisti:
   1. dalyko programos kursą: lietuvių kalbos ir literatūros ir (ar) matematikos pasirinktą mokymosi kursą. Bendrąjį kursą keisdamas į išplėstinį arba išplėstinį kursą į bendrąjį kursą, mokinys privalo per mokyklos nurodytą laiką atsiskaityti už atitinkamo dalyko bendrosios programos skirtumus ir išlaikyti dalyko atitinkamo kurso tarpinį patikrinimą;
   2. dalykų pasirinkimus III gimnazijos klasėje ir IV gimnazijos klasėje iki einamųjų metų lapkričio 15 d. pagal mokyklos nustatytus individualaus ugdymo plano keitimo reikalavimus ir galimą keitimo laiką. Sprendimą dėl dalyko keitimo galimybių priima gimnazijos direktorius;
9. Mokiniui, atvykusiam iš kitos mokyklos, sudaroma galimybė toliau tęsti individualaus ugdymo plano įgyvendinimą. Mokiniui gali būti pasiūloma keisti pasirinktus mokytis dalykus, dalykų modulius, jei mokykla negali užtikrinti jų mokymosi tęstinumo.
10. Vidurinio ugdymo programai grupine mokymosi forma kasdieniu mokymo proceso organizavimo būdu įgyvendinti skiriamų pamokų skaičius per savaitę ir per dvejus metus nurodytas priede (7d, 7e priedai).
11. Ugdymo karjerai III-IV klasėse programa integruojama į bendruosius dalykus, klasės vadovo veiklą. Ugdymo karjerai grupės nariai teikia individualias konsultacijas karjeros klausimais mokiniams ir jų tėvams, organizuoja susitikimus su aukštųjų mokyklų atstovais, rengia atvirų durų dienas, planuoja išvykas. (1a, 3b priedai)
12. Žmogaus saugos dalykas integruojamas į kitų dalykų mokymosi turinį.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

1. Gimnazijoje pagal pradinio, pagrindinio ir vidurinio ugdymo programas įtraukiami mokiniai, turintys nedidelį, vidutinį ir didelį specialiųjų ugdymosi poreikių lygį. Mokiniams teikiama logopedo, spec. pedagogo, psichologo, soc. pedagogo ir mokytojo padėjėjo pagalba.
2. Mokykla mokinio, turinčio specialiųjų ugdymosi poreikių, ugdymą organizuoja, vadovaudamasi vadovaujamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, bendrosiomis programomis ir šio skyriaus nuostatomis (jei šiame skyriuje nereglamentuojama, mokykla vadovaujasi kitomis Bendrųjų ugdymo planų nuostatomis, reglamentuojančiomis ugdymo programų įgyvendinimą) bei atsižvelgia į:
   1. mokinio mokymosi ir švietimo pagalbos poreikius;
   2. formaliojo švietimo programą;
   3. mokymosi formą ir mokymo proceso organizavimo būdą;
   4. švietimo pagalbos specialistų, gimnazijos vaiko gerovės komisijos, pedagoginių psichologinių ar švietimo pagalbos tarnybų rekomendacijas;
   5. specialistų komandą, mokymo(si) aplinką ir turimas mokymo lėšas.
3. Siekiant tenkinti mokinių ugdymosi reikmes, pritaikoma Bendroji programa arba rengiama individualizuota pradinio, pagrindinio ugdymo programa. Ugdymo turinys formuojamas pagal dalykus. Mokiniai pagal pradinio, pagrindinio ir vidurinio ugdymo programas ugdomi grupinio mokymosi forma kasdieniu mokymosi proceso organizavimo būdu. Mokymosi organizavimo formos – pamoka, specialiosios pratybos. Mokiniai ugdomi dalykų kabinetuose bei specialiojo pedagogo, psichologo ir socialinio pedagogo kabinetuose. Parenkamos ugdymui skirtos specialiosios mokymo priemonės.
4. **Pradinio ugdymo individualizuotos ir pagrindinio ugdymo individualizuotos programos bei socialinių įgūdžių ugdymo programos įgyvendinimas reglamentuojamas Bendrųjų ugdymo planų 8 priede.**
5. **Individualus ugdymo planas**. Kiekvienam mokiniui, turinčiam specialiųjų ugdymosi poreikių, rengiamas individualus ugdymo planas, kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą, didinančią ugdymo veiksmingumą:
   1. individualus planas rengiamas pusmečiui. Pildoma elektroninė Individualaus ugdymo plano forma, kuri yra patalpinta virtualioje mokymosi aplinkoje Moodle (17 priedas).
   2. planui rengti bei įgyvendinimui koordinuoti paskiriamas koordinuojantis asmuo, kuris kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numato ugdymo ir pagalbos tikslus;
   3. rengiant individualų ugdymo vadovaujamasi Bendrųjų ugdymo planų 78, 86, 87, 100, 108 punktuose nurodytu pradinio, pagrindinio ar vidurinio ugdymo dalykų programoms įgyvendinti skiriamų pamokų skaičiumi, galima:
      1. planuoti specialiąsias pamokas ir (ar) didinti pamokų, skirtų ugdymo sričiai/dalykų grupei, socialinei veiklai, ugdymui profesinei karjerai, medijų ir informaciniam raštingumui, skaičių, siekdama plėtoti asmens kompetencijas ir tenkinti ugdymosi poreikius, daugiau dėmesio skirti bendrosioms kompetencijoms ugdyti, taip pat meniniam, technologiniam, sveikatos ugdymui. Mokiniams, kurių gimtoji kalba nėra lietuvių kalba, rekomenduojama skirti pamokas lietuvių kalbai mokyti ar dvikalbiam ugdymui;
      2. keisti specialiųjų pamokų, pratybų ir individualiai pagalbai skiriamų valandų (pamokų) skaičių;
      3. keisti pamokų trukmę, dienos ugdymo struktūrą, siekiant individualiame ugdymo plane numatytų tikslų;
      4. formuoti nuolatines ar laikinąsias grupes, pogrupius iš tų pačių ar skirtingų klasių mokinių;
      5. vėliau pradėti mokytis pirmosios ar antrosios užsienio kalbos mokiniui, kuris turi klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;
      6. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;
      7. nemokyti užsienio kalbų mokinio, kuris turi kompleksinę negalią ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių, lietuvių gestų kalbai mokyti, kurčiųjų dvikalbystei ugdyti;
      8. nemokyti muzikos mokinio, kuris turi klausos sutrikimą (išskyrus nežymų);
      9. nemokyti technologijų mokinio, kuris turi judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.
   4. planas įgyvendinamas, sudarant individualius tvarkaraščius, derinant su klasės, kurioje mokinys mokosi, tvarkaraščiu, ir užtikrinant, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;
6. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 78, 86, 87, 100, 108 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:
   1. . **sutrikusios klausos (išskyrus nežymų)** mokinio individualaus ugdymo plano rengimas:
      1. mokiniui, ugdomam pagal pradinio ugdymo programą:
         1. kurčiajam mokiniui lietuvių gestų kalbai skiriama ne mažiau kaip 140 pamokų per dvejus mokslo metus. Mokiniui, turinčiam žymų ar labai žymų klausos sutrikimą, turinčiam implantus gali būti skiriama iki 140 pamokų lietuvių gestų kalbai mokyti, jei mokinys ar jo tėvai (globėjai, rūpintojai) pasirenka;
         2. lietuvių kalbai – ne mažiau kaip 420 pamokų per dvejus mokslo metus, dalykinei praktinei veiklai – ne mažiau kaip 140 pamokų per dvejus mokslo metus, meniniam ugdymui – ne mažiau kaip 210 pamokų per dvejus mokslo metus;
         3. tarties, kalbos mokymo ir klausos lavinimo individualioms pratyboms skiriama ne mažiau kaip 140 pamokų per metus (kochlearinių implantų naudotojams – ne mažiau kaip 140 pamokų per metus). Tarties, kalbos mokymo ir klausos lavinimo individualios pratybos gali vykti lietuvių kalbos pamokose ar popamokų įvairiomis formomis. Pratybų ir lietuvių kalbos pamokų turinys turi derėti;
         4. atsižvelgiant į individualius kiekvieno mokinio gebėjimus ir tėvų (globėjų, rūpintojų) pageidavimus, kurčiasis, mokomas totaliosios komunikacijos žodiniu ar dvikalbiu metodu;
      2. besimokančiajam pagal pagrindinio ugdymo programą individualus ugdymo planas sudaromas vadovaujantis Bendrųjų ugdymo planų 86, 87 punktais, be to:
         1. atsižvelgiant į klausos netekimo laiką, kalbos išsivystymo lygį, turimus tarties įgūdžius ir gebėjimą bendrauti kalba, ugdymo plane specialiosios pamokos skiriamos tarčiai, kalbai ir klausai lavinti;
         2. kurčiojo mokinio ugdymo plane turi būti skiriama lietuvių gestų kalbai – ne mažiau kaip 74 pamokos;
         3. kurčio ir žymų ir labai žymų klausos sutrikimą turinčio mokinio ugdymo plane turi būti skiriama, lietuvių kalbai ir literatūrai – ne mažiau kaip 222 pamokos per metus. Turinčiam žymų ar labai žymų klausos sutrikimą mokiniui gali būti skiriama ne mažiau kaip 74 pamokos lietuvių gestų kalbai mokyti, jei mokinys ar jo tėvai (globėjai, rūpintojai) pasirenka;
      3. kurčias, žymų ar labai žymų klausos sutrikimą turintis mokinys mokomas totaliosios komunikacijos žodiniu ar dvikalbiu metodu, atsižvelgiant į individualius gebėjimus ir jo tėvų (globėjų, rūpintojų) pageidavimus. Dvikalbystei ugdyti mokykla gali skirti papildomas valandas individualiame ugdymo plane nuolat ar laikinai mokiniui, kurio nepakankamas gestų kalbos ir žodinės kalbų mokėjimas daro neigiamą įtaką mokymosi pasiekimams, vaiko pažintinei, kalbinei ir emocinei raidai;
      4. I–II gimnazijos klasėse iš mokinio ugdymo(si) poreikiams tenkinti skiriamų pamokų ne mažiau kaip 100 pamokų per metus turi būti skiriama mokyti individualizuotai ir diferencijuotai;
      5. mokiniui tarties, kalbos mokymo ir klausos lavinimo specialiosioms pratyboms skiriama: 5 klasėje – ne mažiau kaip 74 pamokos, 6–8 klasėse ir I, II gimnazijos klasėse – ne mažiau kaip 37 pamokos per metus, turinčiam kochlearinius implantus – ne mažiau kaip 74 pamokos per metus. Pratybų ir lietuvių kalbos ir literatūros pamokų turinys turi derėti
   2. **sutrikusios kalbos ir kitos komunikacijos** mokinio individualus ugdymo planas sudaromas vadovaujantis Bendrųjų ugdymo planų 78, 86, 87, 100, 108 punktais. Ugdymo plane specialiosios pamokos skiriamos tarčiai, kalbai ir klausai lavinti:
      1. individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metus;
      2. žymių ar labai žymių kalbėjimo ir kalbos sutrikimų turinčiam mokiniui, bendraujančiam alternatyvios komunikacijos būdu, 1–4 klasėse tarties, kalbos ir komunikacijos ugdymą galima integruoti į komunikacinės, pažintinės veiklos ir į lietuvių kalbos pamokas, pratybas. Pratybų ir lietuvių kalbos ir literatūros pamokų turinys turi derėti;
      3. specialiosioms pratyboms 5–8 klasėse skiriamos ne mažiau kaip 74 pamokos per metus, I–II gimnazijos klasėse – ne mažiau kaip 18 pamokų per metus mokinio kalbai ir komunikacijai lavinti;
      4. mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosioms pratyboms 5–8 klasėse, I–II gimnazijos klasėse skiriama ne mažiau kaip 18 pamokų per metus;
   3. **įvairiapusių raidos sutrikimų** turinčio mokinio individualus ugdymo planas sudaromas vadovaujantis Bendrųjų ugdymo planų 78, 86, 87, 100, 108 punktais:
      1. atsižvelgiant į klasės, kurioje mokosi mokinys, paskirtį: bendroje klasėje, skiriant mokytojo padėjėją, esant dideliems specialiesiems poreikiams – specialiojoje klasėje;
      2. specialiosios paskirties klasėje besimokančiam mokiniui rekomenduojama įtraukti ir suplanuoti dalykus, kurių mokysis su savo bendraamžiais bendrosios paskirties klasėje;
      3. individualiame ugdymo plane turi būti numatyta elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;
      4. mokiniui pritaikoma nuolatinė mokymosi vieta, prireikus naudojant sieneles/širmas, skirtas dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;
      5. rengiant individualų ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikant elgesio vertinimo priemones netinkamo elgesio priežastims nustatyti bei reikalingų įgūdžių ugdymo strategijoms parinkti;
      6. siekiant atsižvelgti į individualius mokinio gebėjimus ir raidos specifiką, numatomi mokymo medžiagos pateikimo būdai (vaizdiniu, garsiniu ir kt.) ir įtraukiant mokinį į veiklas būtina pagal jo pomėgius, naudojant vizualines užuominas ugdymo procese ir jo mokymosi vietoje, parenkant individualiame ugdymo plane numatytą mokymosi pasiekimų vertinimo ir individualios pažangos stebėjimo formą;
      7. sudarant tvarkaraščius individualiam ugdymo planui įgyvendinti, užtikrintos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);
      8. užtikrinama, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).
7. Mokiniams, turintiems nežymų intelekto sutrikimą ir kompleksinių sutrikimų, kurių derinio dalis yra nežymus intelekto sutrikimas:
   1. skiriamos specialiosios pratybos, individualiai specialiajai pedagoginei pagalbai teikti;
   2. keičiamas specialiųjų pratybų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, Vaiko gerovės komisijos ir pedagoginės psichologinės ar švietimo pagalbos tarnybos rekomendacijas.
8. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų gimnazijos Vaiko gerovės komisijos narių rekomendacijas.
9. Pritaikytos, individualizuotos programos yra rengiamos pusmečiui, aptariamos gimnazijos Vaiko gerovės komisijos posėdyje.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI**

**PASIEKIMŲ IR PAŽANGOS VERTINIMAS**

1. Mokinio, kuris mokosi pagal bendrojo ugdymo programą, mokymosi pažanga ir pasiekimai vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis
2. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.
3. Besimokančio pagal individualizuotą programą, žinios vertinamos remiantis ta pačia vertinimo sistema, kaip ir visų klasės mokinių, tik individualizuotos programos lygiu. Mokinio, kuris mokosi pagal pagrindinio ugdymo individualizuotą programą mokymosi pasiekimai vertinami pažymiais. Jei mokinys nuolat gauna labai gerus arba nepatenkinamus pažymius individualizuota programa koreguojama (5 priedas).

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

1. Gimnazija specialiąją pedagoginę pagalbą mokiniui teikia, vadovaudamasi teisės aktais ir įgyvendindama pedagoginės psichologinės tarnybos ar mokyklos vaiko gerovės komisijos rekomendacijas.
2. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.
3. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.
4. Švietimo pagalbos teikimo formos mokiniui parenkamos individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:
   1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;
   2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

SUDERINTA

Kaišiadorių r. Rumšiškių Antano Baranausko gimnazijos taryba

2023-08-23 protokolo Nr.5